cyanic-selkie/wikianc huggingface dataset:
കല്ലേക്കുളങ്ങര ഹേമാംബികാക്ഷേത്രം
ഹേമാംബികാ ക്ഷേത്രത്തിനടുത്തായി ചേന്ദമംഗലം, ഈശ്വരമംഗലം എന്നീ പേരുകളിൽ രണ്ട് ശിവക്ഷേത്രങ്ങളുമുണ്ട്. ഭഗവതി ദർശനം നടത്തുന്നവർ ഇവിടെ ദർശനം നടത്തുന്നത് വിശേഷമാണ്. മലബാർ ദേവസ്വം ബോർഡിന്റെ കീഴിലാണ് ഈ ക്ഷേത്രം.
ഐതിഹ്യം
ആദി ശങ്കരാചാര്യരുടെ കാലത്ത് നടന്നതെന്ന് പറയപ്പെടുന്ന ഒരു സംഭവമാണ് ഹേമാംബികാ ക്ഷേത്രത്തിന്റെ ഉദ്ഭവത്തിനു പിന്നിൽ. ഇന്ന് ക്ഷേത്രമിരിയ്ക്കുന്ന സ്ഥലത്തുനിന്ന് ഏകദേശം 15 കിലോമീറ്റർ മാറി ഇന്നത്തെ മലമ്പുഴ ഡാമിന്റെ എതിർവശത്തായി ഘോരവനത്തിൽ മലമുകളിൽ ഒരു ദുർഗ്ഗാ ക്ഷേത്രമുണ്ടായിരുന്നു. ഭക്തരായ കുറൂർ, കൈമുക്ക് നമ്പൂതിരിമാർ എല്ലാ ബുദ്ധിമുട്ടുകളും സഹിച്ച് ദിവസവും അവിടം വരെ പോയി ദർശനം നടത്തുമായിരുന്നു. വർഷങ്ങളോളം അവരുടെ ഈ ചിട്ടയിൽ മാറ്റമുണ്ടായിരുന്നില്ല. ഒരുദിവസം, യാത്രയുടെ വിഷമവും പ്രായാധിക്യവും മൂലം അവർ വഴിയിൽ ഒരു മരച്ചുവട്ടിൽ വിശ്രമിയ്ക്കാൻ തീരുമാനിച്ചു. ആ സമയത്ത് ദുർഗാ ഭഗവതി അവർക്കു മുന്നിൽ ഒരു വൃദ്ധയുടെ രൂപത്തിൽ പ്രത്യക്ഷപ്പെട്ട് ഏതാനും പഴങ്ങൾ സമ്മാനിച്ചു. അവ കഴിച്ചതും അവർക്ക് സന്തോഷമായി.
പിറ്റേന്ന് രാവിലെ കുറൂരും കൈമുക്കും കൂടി ക്ഷേത്രത്തിലേയ്ക്ക് പോകും വഴി തലേന്ന് വിശ്രമിച്ച സ്ഥലത്ത് ഒരു ആന നിൽക്കുന്നത് കാണാനിടയായി; ആ ആനയുടെ അടുത്ത് സ്വർണ്ണപ്രഭയോടെ ജഗദംബികയും! അന്നുമുതൽ അവരുടെ യാത്ര ആ മരച്ചുവട്ടിലേയ്ക്കായി. എന്നാൽ, പ്രായം വീണ്ടും അതിക്രമിച്ചപ്പോൾ അവിടം വരെയും പോകാൻ അവർക്ക് കഴിയാതായി. ഒരു ദിവസം രാത്രി ഉറങ്ങുന്നതിനിടയിൽ ഭഗവതി കുറൂരിന് സ്വപ്നദർശനം നൽകുകയും താൻ അടുത്തുള്ള തടാകത്തിൽ കുടികൊള്ളുന്നതായിരിയ്ക്കും എന്ന് അരുളുകയും ചെയ്തു. പിറ്റേന്ന് രാവിലെ എഴുന്നേറ്റ കുറൂർ സുഹൃത്തായ കൈമുക്കിനോടൊപ്പം കുളിയ്ക്കാനായി തടാകത്തിൽ ചെന്നു. ആ സമയത്താണ് തടാകത്തിൽ നിന്ന് അതിസുന്ദരമായ രണ്ട് കൈകൾ പൊന്തിവരുന്നതായി കണ്ടത്. അവ ദേവിയുടേതാണെന്ന് മനസ്സിലാക്കിയ കുറൂരും കൈമുക്കും പ്രായാധിക്യം വകവയ്ക്കാതെ ആ ഭാഗം വരെ നീന്തിച്ചെന്ന് കൈകൾ പിടിയ്ക്കാൻ ശ്രമിച്ചു. എന്നാൽ, ആ നിമിഷം തന്നെ കൈകൾ രണ്ടും കല്ലായി! 'കല്ലേക്കുളങ്ങര' എന്ന പേര് ഈ സംഭവവുമായി ബന്ധപ്പെട്ടിരിയ്ക്കുന്നു. കാലം കടന്നു പോകവേ ഇവിടുത്തെ  തുടർന്ന്, ആ ഭക്തർ കൈകൾ പ്രത്യക്ഷപ്പെട്ട ഭാഗത്തിനടുത്തുള്ള തടാകഭാഗങ്ങൾ നികത്തി ക്ഷേത്രം പണിയുകയും ശിഷ്ടകാലം ഭഗവതിയെ ഉപാസിച്ച് ജീവിയ്ക്കുകയും ചെയ്തു. പാലക്കാട് രാജാവിന്റെ കുലദൈവം ആയി മാറി എന്നാണ് വിശ്വാസം. കൈകൾ പ്രത്യക്ഷപ്പെട്ട തടാകം നികത്തി ഇവിടെ രാജാവാണ് ക്ഷേത്രം നിർമ്മിച്ചതും എന്നും ഒരു വിശ്വാസമുണ്ട്.
നവരാത്രി ഉത്സവം
ക്ഷേത്രത്തിലെ പ്രധാന ഉത്സവം നവരാത്രി ആഘോഷമാണ്. കേരളത്തിലെ മിക്ക ഭഗവതി ക്ഷേത്രങ്ങളിലും ഇത് പ്രധാനമാണെങ്കിലും ഇവിടെ അതി വിശേഷമായ മഹോത്സവമാണ്. മറ്റു കോടിയേറ്റ് ഉത്സവങ്ങൾ ഇല്ല. നവരാത്രി ദിവസങ്ങളിൽ കേരളത്തിന്റെ വിവിധ ഭാഗങ്ങളിൽ നിന്നും ധാരാളം ഭക്തർ ഇവിടെ എത്തിച്ചേരുന്നു. നവരാത്രിയിൽ ഇവിടുത്തെ ഭഗവതി ദർശനം സർവ്വ അനുഗ്രഹദായകമാണ് എന്നാണ് വിശ്വാസം. സരസ്വതി ഭാവം ഉള്ളതിനാൽ വിജയദശമി നാളിലെ വിദ്യാരംഭം ഇവിടെ അതി വിശേഷമാണ്.
ഭഗവതിയുടെ മൂന്ന് ഭാവങ്ങൾ
ദുർഗാ സ്വരൂപിണിയായ ഹേമാംബിക ദേവി പ്രധാനമായും മൂന്ന് ഭാവങ്ങളിൽ ആരാധിക്കപ്പെടുന്നു. മഹാസരസ്വതി, മഹാലക്ഷ്മി, മഹാകാളി എന്നിവയാണ് അത്‌. അതിനാൽ രാവിലെ പണപ്പായസം, ഉച്ചക്ക് പാല്പായസം, വൈകിട്ട് കടുംപായസം എന്നിവയാണ് നിവേദ്യം.
ഇന്ദിരാഗാന്ധിയും ഹേമാംബിക ക്ഷേത്രവും
അനുഗ്രഹിക്കുന്ന കൈപ്പത്തി ഇവിടെ എത്തിയ ഇന്ദിരാ ഗാന്ധിയെ ഏറ്റവും ആകർഷിച്ചത് അനുഗ്രഹിക്കുന്ന രൂപത്തിലുള്ള കൈപ്പത്തിയുടെ പ്രതിഷ്ഠ തന്നെയാണ്. കോൺഗ്രസ് പാർട്ടിയുടെ പിളർപ്പിനു ശേഷം ഇവിടുത്തെ പ്രതിഷ്ഠയിൽ നിന്നുമാണ് കൈപ്പത്തി ചിഹ്നം കോൺഗ്രസിനു നല്കുവാൻ ഇവർ തീരുമാനിച്ചത് എന്നൊരു കഥ പ്രചാരത്തിലുണ്ട്. ഇന്ദിരാഗാന്ധി ക്ഷേത്രം സന്ദർശിച്ചതിന്റെ ചിത്രങ്ങൾ ഇവിടെ ഇപ്പോഴും സൂക്ഷിച്ചിട്ടുണ്ട്.
എത്തിച്ചേരുവാൻ
പാലക്കാട് അകത്തേത്തറ എന്ന ഗ്രാമത്തിലെ കല്ലേക്കുളങ്ങര എന്ന സ്ഥലത്താണ് ഈ ക്ഷേത്രം സ്ഥിതി ചെയ്യുന്നത്. പാലക്കാട്‌ നഗര പ്രദേശത്തോട് ചേർന്നു കിടക്കുന്ന ക്ഷേത്രമാണിത്. പാലക്കാട്‌ നഗരത്തിൽ നിന്നും മലമ്പുഴ റോഡിൽ 8 കി.മി ഇങ്ങോട്ടേക്കുള്ളത്. പാലക്കാട്‌ നിന്നും മലമ്പുഴയ്ക്ക് യാത്ര ചെയ്യുന്നവർക്ക് എളുപ്പത്തിൽ ഇവിടെ എത്തിച്ചേരാം. ബസ് സർവീസുകളും ലഭ്യമാണ്. പാലക്കാട്ടെ പ്രധാന റയിൽവേ സ്റ്റേഷനായ ഒലവക്കോട് നിന്നും ഒന്നര കിലോമീറ്റർ വടക്കു ഭാഗത്തേക്ക്‌ സഞ്ചരിച്ചാൽ ക്ഷേത്രത്തിലെത്താം. ധാരാളം ട്രെയിനുകൾ ഇവിടെ നിർത്താറുണ്ട്.
അവലംബം
വർഗ്ഗം:കേരളത്തിലെ ദേവീക്ഷേത്രങ്ങൾ വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
ഗുംനാമി ബാബ
ഉത്തർപ്രദേശിലെ ഫൈസാബാദിൽ 1985 വരെ താമസിച്ചിരുന്നതും നേതാജി സുഭാഷ് ചന്ദ്രബോസായിരുന്നുവെന്നു വിശ്വസിക്കപ്പെടുന്നതുമായ ഒരു അജ്ഞാത സന്യാസിയായിരുന്നു ഗുംനാമി ബാബ. 1945 ആഗസ്റ്റ് 18ന് തായ്വാനിൽ നടന്ന വിമാനാപകടത്തിൽ സുഭാഷ് ചന്ദ്രബോസ് കൊല്ലപ്പെട്ടില്ല എന്നും ഗുംനാമി ബാബ എന്ന പേരിൽ ഉത്തർപ്രദേശിലെ ഫൈസാബാദിലും അയോദ്ധ്യയിലുമായി അവസാനത്തെ 10 വർഷക്കാലം (1985 വരെ) അദ്ദേഹം ജീവിച്ചിരുന്നുവെന്നും അനേകർ വിശ്വസിക്കുന്നു. 1985 ൽ ഗുംനാമി ബാബ മരണമടഞ്ഞതിനു ശേഷം നേതാജി സുഭാഷ് ചന്ദ്രബോസിന്റെ അനന്തരവളായിരുന്ന ലളിതാ ബോസും ഫൈസാബാദ് ആസ്ഥാനമാക്കി പ്രവർത്തിക്കുന്ന സുഭാഷ് ചന്ദ്രബോസ് വിചാർ മഞ്ചും ഇതിലെ നിഗൂഢതയുടെ ചുരുളഴിക്കുന്നതിനും അദ്ദേഹത്തിൻറെതായുള്ള വസ്തുവകകൾ സംരക്ഷിക്കുന്നതിനുമായി കോടതിയുടെ സഹായം അഭ്യർത്ഥിച്ചിരുന്നു.
ഗുംനാമി ബാബയുടെ ജീവിതം വളരെയധികം രഹസ്യം നിറഞ്ഞതായിരുന്നു. അദ്ദേഹം അന്തരിച്ചതിനുശേഷം ഫൈസാബാദ് ജില്ലാ ട്രഷറി യിൽ സൂക്ഷിച്ചിരുന്ന അദ്ദേഹത്തിന്റെ പെട്ടികളിൽ ഏതാനും കാലങ്ങൾക്കു മുമ്പു നടത്തിയ വിശദമായ പരിശോധനയിൽ നേതാജിയുടെ കുടുംബചിത്രങ്ങളും നേതാജി ഉപയോഗിച്ചതായ കരുതപ്പെടുന്ന ചില വസ്തുക്കളും കണ്ടെത്തിയതോടെ ഇതുസംബന്ധിച്ച നിഗൂഢതകൾ പൊതുശ്രദ്ധയിലെത്തിയിരുന്നു. ഇക്കൂട്ടത്തിൽ നേതാജി യുടെ മാതാപിതാക്കളുടെ ചിത്രങ്ങളും ഉൾപ്പെട്ടിരുന്നു. നേതാജിയുടെ സഹോദരൻറെ മകൾ ലളിത ബോസ് ഈ ഫോട്ടോകളിലുള്ള വ്യക്തികളെ തിരിച്ചറിഞ്ഞിരുന്നു. അദ്ദേഹത്തിൻറെ പെട്ടികൾ തുറന്നു നടത്തിയ വിശദമായ പരിശോധനയിൽ നേതാജിയുടേതിനു സമാനമായ വട്ടക്കണ്ണടയും വാച്ചും മാത്രമല്ല ഒരു ബ്രിട്ടിഷ് നിർമിത ടൈപ്‌റൈറ്റർ, രണ്ടാം ലോകമഹായുദ്ധ കാലത്തു ജർമൻ സൈനികർ ഉപയോഗിച്ചിരുന്ന ഒരു ബൈനോക്കുലർ എന്നിവയും ബാബയുടെ പെട്ടിയിൽ നിന്നു കണ്ടെത്തിയിരുന്നു. അതുകൂടാതെ നേതാജി സംസാരിച്ചിരുന്ന വിദേശ ഭാഷകൾ ബാബക്കും അറിയാമായിരുന്നു. ബാബ ജീവിച്ചിരുന്ന കാലത്ത് നേതാജിയുടെ കുടുംബത്തിൽ നിന്നുള്ള ചിലർ അദ്ദേഹത്തെ ഇടയ്ക്കിടെ സന്ദർശിച്ചിരുന്നതായി രേഖപ്പെടുത്തിയിരിക്കുന്നു. അദ്ദേഹത്തിൻറെ ജന്മദിനത്തിൽ മുൻ ഐഎൻഎ ഇന്റലിജൻസ് ഉദ്യോഗസ്ഥനായിരുന്ന പബിത്ര മോഹൻ റോയി, സുനിൽകാന്ത് ഗുപ്ത എന്നിവർ ബാബയ്ക്ക് അയച്ച ടെലിഗ്രാമുകളും പെട്ടിയിൽനിന്നു കണ്ടെത്തിയ വസ്തുക്കളിൽ ഉൾപ്പെടുന്നു.
അവലംബം
വർഗ്ഗം:സുഭാസ് ചന്ദ്ര ബോസ്
ഡക്കോട്ട ജോൺസൺ
ഒരു അമേരിക്കൻ സിനിമാ നടിയും മോഡലുമാണ് ഡക്കോട്ട മായി ജോൺസൻ (ജ: ഒക്ടോബർ 4, 1989). മെലാനി ഗ്രിഫിത്, ഡോൺ ജോൺസൺ എന്നീ അഭിനേതാക്കളുടെ മകളാണ് ജോൺസൺ. അവരുടെ അമ്മ വഴിയുള്ള മുത്തശ്ശിയാണ് നടി ടിപ്പി ഹെർഡൻ.
മുൻകാലജീവിതം
അഭിനേതാക്കളായ മെലാനി ഗ്രിഫിത്തിൻറെയും ഡോൺ ജോൺസൻറെയും മകളായി ഡക്കോട്ട മായി ജോൺസൻ 1989 ഒക്ടോബർ 4-ന് ടെക്സസിലെ ഓസ്റ്റിൻ ബ്രാക്കൻറിഡ്ജ് ഹോസ്പിറ്റലിൽ ജനിച്ചു. അവരുടെ ജനന സമയത്ത്, പിതാവ് ടെക്സസിലെ 'ദ ഹോട്ട് സ്പോട്ട്' എന്ന ചിത്രം ഷൂട്ട് ചെയ്യുകയായിരുന്നു. അവരുടെ അമ്മ വഴിയുള്ള മുത്തച്ഛനും മുത്തശ്ശിയും പരസ്യനിർവ്വാഹകരായ മുൻ ബാലനടൻ പീറ്റർ ഗ്രിഫിത്ത്, നടി ടിപ്പി ഹെഡ്രൻ എന്നിവരായിരുന്നു. അഭിനേത്രി ട്രേസി ഗ്രിഫിത്ത്, പ്രൊഡക്ഷൻ ഡിസൈനർ ക്ലേ എ. ഗ്രിഫിൻ എന്നിവരുടെ അനന്തരവളും ആയിരുന്നു.
പുറം കണ്ണികൾ
വർഗ്ഗം:1989-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഒക്ടോബർ 4-ന് ജനിച്ചവർ
നുസ പെനിദ
ഇന്തോനേഷ്യയുടെ ഭാഗമായ ബാലിയുടെ തെക്കുകിഴക്കൻ ഭാഗത്തുള്ള ഒരു ദ്വീപ് ആണ് നുസ പെനിദ. ഇത് ക്ലംകുങ് ഡിസ്ട്രിക്റ്റിൽ പെട്ടതാണ്. ഇതിനടുത്തുള്ള നുസ ലെംബോങൻ കൂടി ചേർന്നതാണ്. ബാലിയെ ബദുങ് കടലിടുക്ക് ഈ ദ്വീപിൽനിന്നും വേർതിരിക്കുന്നു. നുസ പെനിദയുടെ ഉൾഭാഗം ഉയർന്ന മലകൾ ചേർന്നതാണ്. സമുദ്രനിരപ്പിൽനിന്നും 524 മീറ്റർ ഉയരം വരും. അടുത്തുകിടക്കുന്ന ബാലിയേക്കാൾ ഈ ദ്വീപ് വരണ്ടതാണ്. ഈ ദ്വീപിൽ വിനോദസഞ്ചാരസൗകര്യങ്ങൾ ബാലിയേക്കാൾ തുലോ കുറവാണ്.
ഈ ദ്വീപിനടുത്തായി രണ്ടു ചെറിയ ദ്വീപുകളുണ്ട്. - നുസ ലെംബോങൻ, നുസ കെനിങൻ - ഇവ ഡിസ്ട്രിക്റ്റിൽ (കെകമറ്റാൻ)ചേർത്തിട്ടുണ്ട്. കെകാമറ്റാനിൽ  2010 സെൻസസ് പ്രകാരം, 45,178 ജനങ്ങളുണ്ട്., വിസ്തീർണ്ണം: 202.8 km2, വളരെച്ചെറിയ മാറ്റങ്ങളേ വന്നിട്ടുള്ളു.
ബാലി പക്ഷിസങ്കേതം
നുസ പെനിദയും അടുത്തു കിടക്കുന്ന നുസ ലെംബോങൻ, നുസ കെനിങൻ എന്നിവ ഒരു പക്ഷി സങ്കേതമാണ്. ദ്വീപിലുള്ള ജനങ്ങൾ പരമ്പരാഗതമായ നിയന്ത്രണങ്ങൾ കൊണ്ടുവന്നാണ് ഈ പക്ഷിസങ്കേതം പരിപാലിച്ചുവരുന്നത്. ഇവിടെ പക്ഷിസങ്കേതം എന്ന ആശയം കൊണ്ടുവന്നത് Friends of the National Parks Foundation (FNPF) ആണ്.
2006ൽ ഈ ഭാഗത്തുള്ള 35 ഗ്രാമങ്ങൾ (ഇപ്പോൾ 41) ഒന്നിച്ച്, അവരുടെ പരമ്പരാഗതമായ സംരക്ഷണപ്രവർത്തനത്തിനു ശ്രമിച്ചു. ("അവിഗ്-അവിഗ്" എന്നിതറിയപ്പെടുന്നു) അന്നുതൊട്ട്, FNPF ഇന്തോനേഷ്യയിലെ വിവിധ പക്ഷികളെ ഇവിടെ മാറ്റിപ്പാർപ്പിക്കുകയും ചെയ്തു. ഇവയിൽ, ബാലിയിൽ മാത്രം കണ്ടുവന്നിരുന്ന അത്യപൂർവ്വ പക്ഷിജനുസ്സായ ബാലി സ്റ്റെർലിംഗും പെടും. 2005ൽ ഈ പക്ഷികളുടെ കാട്ടിലെ എണ്ണം വെറും 10ൽ താഴെ മാത്രമായി ചുരുങ്ങിയിരുന്നു. ആ സംഘടനയുടെ രണ്ടു വർഷത്തെ പ്രവർത്തനഫലമായി അവർ നുസ പെനിദ സങ്കേതത്തിലേയ്ക്ക് 64 കൂട്ടിൽ പിടിച്ചിട്ടിരുന്ന ബാലി സ്റ്റെർലിംഗ് പക്ഷികളെ തുറന്നുവിട്ടിരുന്നു. 2009ൽ ഈ പക്ഷികളുടെ എണ്ണം 100 ആയി വർദ്ധിച്ചു. ജാവ കുരുവി, മിറ്റ്ചെൽസ് ലോറിക്കീറ്റ്, സൾഫർ ക്രസ്റ്റെഡ് കൊക്ക്ക്കാറ്റൂ എന്നിവയാണ് ഈ സങ്കേതത്തിലേയ്ക്ക് മാറ്റിപ്പാർപ്പിച്ച മറ്റു പക്ഷികൾ. വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
ഡൈവു ചെയ്യാനുള്ള ഇടങ്ങൾ
നുസ പെനിദയിൽ ഡൈവു ചെയ്യാനുള്ള അനേകം സ്ഥാനങ്ങളുണ്ട്. പെനിദ ഉൾക്കടൽ, ബാട്ടു ലംബങ്(മന്ദ പോയിന്റ്), ബാടു മെലിങ്, ബാടു അബാഹ്, തോയ പക്കെഹ്, മാലിബു പോയിന്റ് എന്നിവ ഇതിനു പറ്റിയ സ്ഥലങ്ങളാണ്. ലംബോങ് കടലിടുക്കിലൂടെയുള്ള ഒഴുക്ക് തെക്കോട്ടാണ്. വേലിയേറ്റത്താലുള്ള ഒഴുക്കിന്റെ ശക്തിയെയും ദിശയേയും മൺസൂൺ കാലാവസ്ഥ സ്വാധീനിക്കുന്നുണ്ട്.
തെക്കുകിഴക്കൻ മൺസൂൺ കാലത്ത്, വേലിയേറ്റത്തിന്റെ ഒഴുക്ക് തെക്കോട്ടാകും. വടക്കുകിഴക്കൻ മൺസൂൺ കാലത്ത് ഈ ഒഴുക്ക് വടക്കോട്ടാകും.
2009ലെ സർവ്വേ പ്രകാരം, 1,419 ഹെക്റ്റാർ സ്ഥലത്ത് കോറൽ (പവിഴപ്പുറ്റുകൾ) ഉണ്ടെന്നു കണ്ടെത്തി. ഇതിൽ 66% പവിഴപുറ്റുകൾ 3 മീറ്റർ ആഴത്തിലും 74% 10 മീറ്റർ ആഴത്തിലുമായാണ് നിലകൊള്ളുന്നത്.
തൊയപക്കെഹ്
തൊയപക്കെഹ് പവിഴപ്പുറ്റുകൾ നീണ്ടുകിടക്കുന്നു.
മലിബു പോയിന്റ്
മലിബു പോയിന്റ് ഒരു ഡൈവിങ് സൈറ്റ് ആണ്. അനേകം സ്രാവുകൾ ഇവിടെയുണ്ട്.
ക്രിസ്റ്റൽ ഉൾക്കടൽ
നുസ പെനിദയുടെ പടിഞ്ഞാറൻ വശത്താണ് ക്രിസ്റ്റൽ ഉൾക്കടൽ. ഈ ഉൾക്കടൽ വളരെ അറിയപ്പെടുന്ന വിനോദസഞ്ചാരപ്രദേശമാണ്. കടൽത്തീരത്ത് ഒറ്റതിരിഞ്ഞുനിൽക്കുന്ന തെങ്ങുകൾ കാണാം. ഒരു ടൂറിസ്റ്റിനു വേണ്ടതെല്ലാം - കുടകൾ, കസാലകൾ, സ്നോർക്കൽ ഗിയറുകൾ, ലഘുഭക്ഷണം തുടങ്ങിയവ ലഭ്യമാണ്. ഇവിടത്തെ ജലം വളരെ സ്വച്ഛമായതിനാൽ ജലത്തിനടിയിലെ ദൃശ്യങ്ങൾ വളരെ വ്യക്തമാണ്. ആഴം കുറവായതിനാൽ നീന്തൽ സുരക്ഷിതമാണ്. ശാസത്തിനുള്ള ഒരു കുഴൽ ഘടിപ്പിച്ച് നീന്താൻ പ്രയാസമില്ല. ഈലുകൾ, നെപ്പോളിയൻ മത്സ്യം, പാറട്ട് മത്സ്യം, കടലാമ, പവിഴപ്പുറ്റുകൾ ഇവ വ്യക്തമായി കാണാനാകും. തിരകളോ വേലിയേറ്റമോ ഉണ്ടെങ്കിൽ സൂക്ഷിക്കണമെന്നുമാത്രം.
പെന്റാനിസിയ
പെന്റാനിസിയ റുബിയേസീ കുടുംബത്തിലെ പുഷ്പിക്കുന്ന സസ്യങ്ങളുടെ ജീനസാണ്.
വർഗ്ഗങ്ങൾ
ഈ ജീനസിൽ ഏകദേശം19 സ്പീഷിസുകൾ ഉണ്ട്.
പുറത്തേക്കുള്ള കണ്ണികൾ
വർഗ്ഗം:റുബിയേസീ സസ്യകുടുംബം വർഗ്ഗം:സസ്യജനുസുകൾ വർഗ്ഗം:റുബിയേസീ കുടുംബത്തിൽ ഉൾപ്പെടുന്ന സസ്യങ്ങൾ വർഗ്ഗം:സപുഷ്പികൾ
ചേലപ്പറമ്പു നമ്പൂതിരി
1690നും 1780നും ഇടയ്ക്ക് ജീവിതകാലം. കോഴിക്കോടിനടുത്ത് iiiiചാലിയമാണ് ജന്മസ്ഥലമെന്ന് കരുതുന്നു. മുക്തകരചനയിലാണ് ഇദ്ദേഹത്തിന്റെ പ്രധാന സംഭാവനകൾ. പാട്ടുണ്ണിചരിതം എന്ന ആട്ടക്കഥ ഇദ്ദേഹത്തിന്റെ ഒരു കൃതിയാണ്. പച്ചമലയാള പ്രസ്ഥാനത്തിലെ ഒരു പ്രധാനപ്പെട്ട കവിയായിരുന്നു. സംസ്കൃതത്തിലും മലയാളത്തിലും ഉള്ള കുറേ മുക്തകങ്ങളല്ലാതെ പൂർണകൃതികളൊന്നും ലഭിച്ചിട്ടില്ല. താൽകാലിക ശ്ലോകങ്ങൾ, അതും അലസതയും നിസ്വതയും തുളുമ്പുന്ന സരസമായ ഒറ്റശ്ലോകങ്ങളാണ് ചേലപ്പറമ്പിന്റെ മുഖമുദ്ര
അബ്ദാർധേന ഹരിം പ്രസന്നമകരോദൗത്താനപാദിശ്ശിശുഃ സപ്താഹേന നൃപഃ പരീക്ഷിദബലാ യാമാർദ്ധതഃ പിംഗലാ. ഖട്വാംഗോ ഘടികാദ്വയേന നവതിപ്രായോഽപി തന്ന വ്യഥേ തം കാരുണ്യനിധിം പ്രപദ്യ ശരണം ശേഷായുഷാ തോഷയേ . (ഉത്താനപാദപുത്രനായ ധ്രുവൻ അരവർഷം കൊണ്ട് (ആറുമാസംകൊണ്ട്) ഹരിയെ പ്രസന്നമാക്കി, രാജാവ് പരീക്ഷിത് സപ്താഹം (ഒരാഴ്ച)കൊണ്ടും പിംഗലാ അരയാമം കൊണ്ടും രണ്ട് മണിക്കൂർകൊണ്ട് ഖട്വാംഗനും ഹരിയെ പ്രസന്നനാക്കി. തൊണ്ണൂറുവയസ്സായിട്ടും എനിക്കൊന്നും കഴിഞ്ഞില്ല. ബാക്കിയുള്ള ആയുസ്സിനാലിതാ അദ്ദേഹത്തെ സന്തോഷിപ്പിക്കുന്നു).
ഈ ഒരു ഒറ്റശ്ലോകം ചൊല്ലി ഗുരുവായൂർ മണ്ഡപത്തിൽ ഒരു നമഃസ്കാരം ചെയ്ത് മരണം വരിച്ചു. അവലംബം :എഴുതിയത് ആ ഇല്ലത്തെ ഇപ്പോഴുള്ള ചേലപ്പറമ്പ് കൃഷ്ണൻ നമ്പൂതിരി :26/2/2021 ഇല്ലം നിൽക്കുന്നത് തിരുത്തുണ്ടു്. പെരിന്തൽമണ്ണ താലൂക്ക് കാര്യാ വട്ടം അംശo തേലക്കാടു് ദേശത്താണ് ചേലപ്പറമ്പു് ജനിച്ചത്
പരമ്പതാഗതമായി കിട്ടിയ വാമൊഴി
ചേലപ്പറമ്പ് പാരമ്പര്യത്തിലെ ഇപ്പൊഴത്തെ തലമുറയിലെ *ചേലപ്പറമ്പത്ത് കൃഷ്ണൻ നമ്പൂതിരി* അച്ഛൻ രാമൻ നമ്പൂതിരി ആണ് ഈ കുറിപ്പ് എഴുതുന്നത്.
എനിക്ക് പാരമ്പര്യമായി പറഞ്ഞു കേട്ടിട്ടുള്ള ഒരു സംഭവം ആണ് ഈ എഴുത്ത്
ചേലപ്പറമ്പ് നമ്പൂതിരി - ഞങ്ങൾ *വിദ്വാനഫൻ* എന്നാണ് ' വിളിക്കുന്നത്
അദ്ദേഹം തറവാട്ടിലെ പട്ടിണി കാരണം വീടുവിട്ടിറങ്ങി തിരുവനന്തപുരം പത്മനാഭസ്വാമി ക്ഷേത്രത്തിൽ എത്തി. അന്ന് രാജാവിൻ്റ തൊഴൽ ദിവസമായിരുന്നു.തൊഴൽ കഴിഞ്ഞ് രാജാവ് പുറത്തേയ്ക്കിറങ്ങിയപ്പോൾ കാത്തിരുന്ന ചേലപ്പറമ്പ് മന്ത്രിയോടു് പറഞ്ഞു ഒന്നു മുഖം കാണിക്കാൻ ഏർപ്പാടു് ചെയ്തു തരണം ഒരു സാധു ബ്രാഹ്മണനാണ് വള്ളുവനാട്ടിൽ നിന്നാണ് ഗണപതി ഹോമം മാത്രമേ വശമുള്ളൂ  കുറച്ചു കവിതാ വാസനയും ഉണ്ട് എന്ന്. മന്ത്രി പറഞ്ഞു ഇവിടെത്തന്നെ നിന്നോളൂ വൈകീട്ട് ഉത്തരം മറുപടിയായിത്തരാം
എന്നു പറഞ്ഞു.
ചേലപ്പറമ്പിൻ്റെ ഈ തുറന്ന സംസാരരീതീ ഇഷ്ടപ്പെട്ട് വൈകീട്ട് കൊട്ടാരത്തിൽ വിളിപ്പിച്ച്   കൽപ്പിച്ചു ഇനി മുതൽ കൊട്ടാരം ഗണപതി ഹോമത്തിന് തിരുമേനിയാവട്ടെ എന്ന്.
ഭാഗ്യം അന്നു മുതൽ കൊട്ടാരം ഗണപതി ഹോമക്കാരനായി തിർന്നു വിദ്വാനഫൻ.തറവാട്ടില്ലം പുതുക്കി പണിഞ്ഞതും അവിടെ അമ്പലം കെട്ടിയതും, കൊക്കർണി കുഴിപ്പിച്ചതും തിരുവനന്തപുരം രാജാവാണത്രെ.
കൊക്കർണിക്കലിൽ എന്തോ വട്ടെഴുത്തിൽ എഴുതി വെച്ചിട്ടുണ്ടു്.
കാലം പോയി ചേലപ്പറമ്പ് തിരിച്ചു ഇല്ലെത്തെത്തി തൻ്റെ ഗണപതി ഉപാസന തുടർന്നു ഗണപതി അദ്ദേഹത്തിന് പ്രത്യക്ഷമാണത്രെ അദ്ദേഹം ഗുരുവായൂരിലേയ്ക്ക് പോകുന്ന സമയം എന്തോ ഒരു ഉൾജ്ഞാനം ഉണ്ടായതു പോലെ താൻ ഉപയോഗിച്ച സർവ്വ പൂജാ പാത്രങ്ങളും ഗണപതി സാളഗ്രാമവും ആ കൊക്കർണിയിൽ നിക്ഷേപിച്ചാണ് യാത്രയായത്.
കുറിപ്പ് തയ്യാറാക്കിയ ദിനം: *15/07/2022*
l
വികടഭക്തി
വികടഭക്തിക്ക് വളരെ താത്പര്യമുള്ള ഒരാളായി ചേലപ്പറമ്പിനെ കണക്കാക്കുന്നു. നല്ല രീതിയിൽ ഭജിച്ചാൽ മഹാദേവൻ പ്രസന്നനാകില്ലെന്നും പണ്ട് രാവണൻ കൈലാസമെടുത്ത് അമ്മാനമാടിയപ്പോളും കിരാതത്തിൽ അർജ്ജുനനും മുഷ്ക് എടുത്തപ്പോഴാണ് പ്രസന്നനായത് എന്ന പ്രമാണമെടുത്ത് കവി സമർത്ഥിക്കുന്നു. മുഷ്കേ നിന്നോടുനല്ലൂ കരുണതരുവതിന്ന് എന്ന് പറഞ്ഞ് ഇദ്ദേഹം ഇരിക്കുന്ന ആവണപ്പലകയാൽ ശിവലിംഗത്തിൽ അടിച്ചു എന്ന് ഐതിഹ്യം
ആറ്റം (ടെക്സ്റ്റ് എഡിറ്റർ)
മാക് ഒഎസ്, ലിനക്സ്, മൈക്രോസോഫ്റ്റ് വിൻഡോസ് എന്നിവയ്ക്കായുള്ള പ്ലഗിൻന്റെ പിന്തുണയോടെ നോഡ്.ജെഎസിൽ എഴുതി ഗിറ്റ്ഹബ്ബ് വികസിപ്പിച്ചെടുത്ത ഗിറ്റ് നിയന്ത്രണത്തോടുകൂടിയ ഒരു സൗജന്യ ഓപ്പൺ സോഴ്‌സ് ടെക്സ്റ്റ്, സോഴ്‌സ് കോഡ് എഡിറ്ററാണ് ആറ്റം. വെബ് സാങ്കേതികവിദ്യകൾ ഉപയോഗിച്ച് നിർമ്മിച്ച ഡെസ്ക്ടോപ്പ് ആപ്ലിക്കേഷനാണ് ആറ്റം. വിപുലീകരിക്കുന്ന മിക്ക പാക്കേജുകളിലും സൗജന്യ സോഫ്റ്റ്‌വേർ ലൈസൻസുകളുണ്ട്, മാത്രമല്ല അവ കമ്മ്യൂണിറ്റി നിർമ്മിക്കുകയും പരിപാലിക്കുകയും ചെയ്യുന്നു. ക്രോമിയം, നോഡ്.ജെഎസ് എന്നിവ ഉപയോഗിച്ച് ക്രോസ്-പ്ലാറ്റ്ഫോം ഡെസ്ക്ടോപ്പ് ആപ്ലിക്കേഷനുകൾ പ്രാപ്തമാക്കുന്ന ഒരു ചട്ടക്കൂടായ ഇലക്ട്രോൺ (മുമ്പ് ആറ്റം ഷെൽ എന്നറിയപ്പെട്ടിരുന്നു) ആറ്റം അടിസ്ഥാനമാക്കിയുള്ളതാണ്. ഇത് കോഫീസ്ക്രിപ്റ്റിലും ലെസ്സ് ഭാഷയിലും എഴുതിയിരിക്കുന്നു.
ചരിത്രം
2018 ഡിസംബറിൽ ഇതിന്റെ മുഖഛായ 'മാറുന്നതുവരെ' ഇത് ഇന്റഗ്രേറ്റഡ് ഡെവലപ്മെന്റ് എൺവയൺമെന്റ് (IDE) ആയി ഉപയോഗിക്കാൻ കഴിഞ്ഞു.
പാക്കേജുകൾ
ക്രമീകരിക്കാവുന്ന മറ്റ് ടെക്സ്റ്റ് എഡിറ്റർമാരെ പോലെ, എഡിറ്ററിന്റെ സവിശേഷതകളും രൂപങ്ങളും ഇഷ്ടാനുസൃതമാക്കുന്നതിന് മൂന്നാം കക്ഷി പാക്കേജുകളും തീമുകളും ഇൻസ്റ്റാൾ ചെയ്യാൻ ആറ്റം ഉപയോക്താക്കളെ പ്രാപ്തമാക്കുന്നു. ആറ്റത്തിന്റെ പാക്കേജ് മാനേജർ എപിഎം വഴി പാക്കേജുകൾ ഇൻസ്റ്റാൾ ചെയ്യാനും കൈകാര്യം ചെയ്യാനും പ്രസിദ്ധീകരിക്കാനും കഴിയും.
അവലംബം
വർഗ്ഗം:ലിനക്സ് ടെക്സ്റ്റ് എഡിറ്റർമാർ വർഗ്ഗം:യൂണിക്സ് ടെക്സ്റ്റ് എഡിറ്റർമാർ വർഗ്ഗം:ടെക്സ്റ്റ് എഡിറ്റർമാർ
പോളയത്തോട്
കേരളത്തിൽ കൊല്ലം ജില്ലയിൽ സ്ഥിതിചെയ്യുന്ന ഒരു പട്ടണമാണ് പോളയത്തോട്. പനവേൽ - കന്യാകുമാരി ദേശീയപാത 66-ൽ മാടൻനടയ്ക്കും എസ്.എൻ. കോളേജ് ജംഗ്ഷനുമിടയിൽ കപ്പലണ്ടിമുക്കിനടുത്തായിട്ടാണ് പോളയത്തോട് സ്ഥിതിചെയ്യുന്നത്. സംസ്ഥാനത്തു ഗതാഗതത്തിരക്ക് രൂക്ഷമായ സ്ഥലങ്ങളിലൊന്നായി പോളയത്തോടിനെ കണക്കാക്കുന്നു.
പ്രാധാന്യം
കൊല്ലം ജില്ലയിൽ ഏറ്റവും കൂടുതൽ നഗരവൽക്കരിക്കപ്പെട്ട പ്രദേശങ്ങളിലൊന്നാണ് പോളയത്തോട്. ജില്ലയിലെ ഒരു പ്രധാനപ്പെട്ട പൊതുശ്മശാനം ഇവിടെ സ്ഥിതിചെയ്യുന്നുണ്ട്. പൊതുശ്മശാനത്തിനരികിലായി പോളയത്തോട് ചന്തയും സ്ഥിതിചെയ്യുന്നു. പോളയത്തോടിനു സമീപമുള്ള കപ്പലണ്ടി മുക്കിൽ നിന്നാരംഭിക്കുന്ന ആശ്രാമം ലിങ്ക് റോഡുവഴി സഞ്ചരിച്ചാൽ കടപ്പാക്കട, ആശ്രാമം, കൊല്ലം കെ.എസ്.ആർ.ടി.സി. ബസ് സ്റ്റാൻഡ് എന്നിവിടങ്ങളിൽ എത്തിച്ചേരാം. തട്ടാമല, പള്ളിമുക്ക്, മാടൻനട, മുണ്ടയ്ക്കൽ, പട്ടത്താനം, ചിന്നക്കട എന്നിവയാണ് പോളയത്തോടിനു സമീപമുള്ള പ്രധാന സ്ഥലങ്ങൾ. പട്ടത്താനത്തിനും പോളയത്തോടിനും ഇടയിലുള്ള സ്ഥലത്താണ് മലയാളം സിനിമാനടനായ മുകേഷ് താമസിക്കുന്നത്.
പുറംകണ്ണികൾ
വർഗ്ഗം:കൊല്ലം ജില്ലയിലെ പട്ടണങ്ങൾ
എ. എസ്. ആനന്ദ്
ഇന്ത്യയുടെ ഇരുപത്തിയൊൻപതാമത് ചീഫ് ജസ്റ്റിസ് ആയിരുന്നു '''എ. എസ്. ആനന്ദ്''' (Adarsh Sein Anand ).
ജീവിതരേഖ
1936 നവംബർ 1 ന് ജമ്മുവിൽ ജനിച്ചു. ജമ്മു - ലക്‌നോ സർവ്വകലാശാല യൂണിവേഴ്സിറ്റി കോളേജ്, ലണ്ടൻ എന്നിവിടങ്ങളിൽ വിദ്യാഭ്യാസം പൂർത്തിയാക്കി. 1964 നവംബർ 9 ന് ബാർ കൗൺസിലിൽ വക്കീൽ ആയി എൻറോൾ ചെയ്തു. പഞ്ചാബ്, ഹരിയാന കോടതികളിൽ വക്കീൽ പ്രാക്ടീസ് ചെയ്യവേ 1975 മെയ് 26 ന് ജമ്മു-കശ്മീർ ഹൈക്കോടതിയിൽ അഡീഷണൽ ജഡ്ജ് ആയി നിയമിതനായി. 1985 മെയ് 11ന് അവിടെത്തന്നെ ചീഫ് ജസ്റ്റിസ് ആയി. 1989 നവംബർ 1ന് മദ്രാസ് ഹൈക്കോടതിയിൽ ചീഫ് ജസ്റ്റിസ് ആയി ചുമതലയേറ്റു. 1991 നവംബർ 18 ന് സുപ്രീം കോടതി ജസ്റ്റിസ് ആയി നിയമിതനായി. 2003 ഫെബ്രുവരി 17 ന് ദേശീയ മനുഷ്യാവകാശ കമ്മീഷൻ ചെയർമാനായി.
നോക്സിയേ
നോക്സിയേ റുബിയേസീ കുടുംബത്തിലെ പുഷ്പിക്കുന്ന സസ്യങ്ങളുടെ സമൂഹമാണ്. 131-ഓളം സ്പീഷിസുകളും 16 ജീനസുകളും ഇതിനു കീഴിലായുണ്ട്. ഇതിന്റെ അപരയിനങ്ങൾ തെക്കെ അമേരിക്കയിലെ ഉഷ്ണമേഖലാ പ്രദേശങ്ങളിലാണ് സാധാരണയായി കണ്ടുവരുന്നുണ്ട്. പടിഞ്ഞാറൻ ഇന്ത്യൻ മഹാസമുദ്രത്തിലെ ദ്വീപുകളും, അറബ്യൻ ഉപദ്വീപുകളിലും, ഏഷ്യയിലെ ഉഷ്ണമേഖല-മിതോഷ്ണമേഖലാപ്രദേശങ്ങളിലും, വടക്കൻ ആസ്ട്രേലിയയിലും ഈ സസ്യയിനങ്ങൾ കണ്ടുവരുന്നു.
ജീനസുകൾ
ഇപ്പോൾ സ്വീകരിച്ചിട്ടുള്ള നാമങ്ങൾ.
അവലംബം
വർഗ്ഗം:റുബിയേസീ സസ്യകുടുംബം വർഗ്ഗം:സസ്യജനുസുകൾ വർഗ്ഗം:റുബിയേസീ കുടുംബത്തിൽ ഉൾപ്പെടുന്ന സസ്യങ്ങൾ വർഗ്ഗം:സപുഷ്പികൾ
തോപ്പിൽ കടവ്
കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് തോപ്പിൽ കടവ്. അഷ്ടമുടിക്കായലിന്റെ തീരത്തുള്ള ഈ പ്രദേശം ഒരു വിനോദസഞ്ചാരകേന്ദ്രം കൂടിയാണ്. പോളയത്തോടിനു സമീപം കപ്പലണ്ടി മുക്കിൽ നിന്നാരംഭിക്കുന്ന ആശ്രാമം ലിങ്ക് റോഡ് തോപ്പിൽ കടവു വരെ ദീർഘിപ്പിക്കാൻ പദ്ധതിയുണ്ട്.
പ്രാധാന്യം
കൊല്ലം ജില്ലയിൽ വികസനത്തിന്റെ പാതയിൽ മുന്നേറിക്കൊണ്ടിരിക്കുന്ന ഒരു വിനോദസഞ്ചാരകേന്ദ്രമാണ് തോപ്പില്കടവ്. അഷ്ടമുടിക്കായലിന്റെ സാന്നിദ്ധ്യം ഈ പ്രദേശത്തിന്റെ പ്രാധാന്യം വർദ്ധിപ്പിക്കുന്നു. ഇൻലാൻഡ് വാട്ടർവെയ്സ് അതോറിറ്റി ഓഫ് ഇന്ത്യ ഇവിടെ ഒരു ബോട്ട് യാർഡ് നിർമ്മിച്ചിട്ടുണ്ട്. ദേശീയ ജലപാത 3-ന്റെ നിർമ്മാണം പൂർത്തിയാകുന്നതോടെ തോപ്പിൽ കടവിൽ നിന്നും കേരളത്തിന്റെ വിവിധ ഭാഗങ്ങളിലേക്ക് ബോട്ട് സർവീസ് ആരംഭിക്കും. കപ്പലണ്ടി മുക്കിൽ നിന്നാരംഭിച്ച് കെ.എസ്.ആർ.ടി.സി. ബസ് സ്റ്റാൻഡിൽ അവസാനിക്കുന്ന ആശ്രാമം ലിങ്ക് റോഡ് തോപ്പിൽകടവ് വരെ ദീർഘിപ്പിക്കുന്ന പദ്ധതി പുരോഗമിക്കുന്നു. ഈ പാതയിൽ അഷ്ടമുടിക്കായലിന്റെയും കൊല്ലം കനാലിന്റെയും സംഗമസ്ഥാനത്ത് ഒരു പാലവും നിർമ്മിക്കുന്നുണ്ട്. പണി പൂർത്തിയാകുന്നതോടെ തോപ്പിൽകടവിലേക്ക് കൂടുതൽ സന്ദർശകരെത്തുമെന്ന് പ്രതീക്ഷിക്കുന്നു. കൊല്ലത്തെ ആർട്ട് ഓഫ് ലിവിങ് സെന്റർ തോപ്പിൽ കടവിലാണ് സ്ഥിതിചെയ്യുന്നത്.
അവലംബം
വർഗ്ഗം:കൊല്ലം ജില്ലയിലെ പട്ടണങ്ങൾ
ആർകൈവ്
വന്യജീവികളുടെ ചിത്രവിധാനത്തെ ജീവാപായം നേരിടുന്ന ജീവികളുടെ പരിപാലനത്തിനായി ഉപയോഗിക്കുക എന്ന നിയോഗത്തോടെ തുടങ്ങിയ ആഗോള സംരംഭമാണ് ആർകൈവ് , ARKive. ഇതിനായി ചലച്ചിങ്ങൾ, ഛായാപടങ്ങൾ, ശബ്ദരേഖകൾ, എന്നിവ ഉണ്ടാക്കി ഒരു കേന്ദ്രീകൃത ഡിജിറ്റൽ ശേഖരത്തിൽ സൂക്ഷിക്കുന്നു. റെഡ് ലിസ്റ്റിലുള്ള 17,000 ഭീഷണിനേരിടുന്ന സ്പീഷീസുകളുടെ ദൃശ്യശ്രവണ ചലച്ചിങ്ങൾ ഉണ്ടാക്കുകയാണ് ആർകൈവിന്റെ പ്രഥമ പരിഗണന.
ബ്രിട്ടണിൽ ബ്രിസ്റ്റോൾ ഉള്ള വിദ്യാഭ്യാസ ധർമ്മസ്ഥാപനമായ വൈൽഡ്സ്ക്രീൻ ആണ് ഈ പദ്ധതി തുടങ്ങിയത്. ഇതിനുള്ള സാങ്കേതികവിദ്യ നാക്കിയിരിക്കുന്നത് ഹ്യൂലറ്റ് പക്കാർഡ് ആണ്.
ആർകൈവിനു പിൻബലം നൽകുന്നത് ബേർഡ് ലൈഫ് ഇന്റർനാഷണൽ, Conservation International, ഐ.യു.സി.എൻ, ഐക്യരാഷ്ട്രസഭയുടെ World Conservation Monitoring Centre (UNEP-WCMC), വേൾഡ് വൈഡ് ഫണ്ട് ഫോർ നേച്ചർ (WWF) തുടങ്ങിയ പ്രമുഖ പരിപാലന സംഘടനകളാണ്; കൂടാതെ പ്രമുഖ വിദ്യാഭ്യാസ-ഗവേഷണ സ്ഥാപനങ്ങളായ Natural History Museum; Royal Botanic Gardens, Kew; സ്മിത്‌സോണിയൻ ഇൻസ്റ്റിറ്റ്യൂഷൻ എന്നിവയും. എൻസൈക്ലോപീഡിയ ഓഫ് ലൈഫ് ന്റെ ആധികാരിക ഉപദേശകസമിതിയിൽ ആർകൈവ് അംഗമാണ്.
വംശനാശഭീഷണി നേരിടുന്ന ജീവികളെക്കുറിച്ചും മെക്സിക്കോ കടലിടുക്ക് ഇലെ ജീവികളെക്കുറിച്ചുമായി രണ്ട് ആർകൈവ് അടുക്കുകൾ Google Earth Outreach ഗൂഗിൾ എർത്ത് നുവേണ്ടി നിർമ്മിച്ചിരുന്നു. ഇതിന്റെ ആദ്യഭാഗം Wildscreen രക്ഷാധികാരിയായ  David Attenborough ആണ് ഏപ്രിൽ 2008-ൽ ഉദ്ഘാടനം ചെയ്തത്.
ചരിത്രം
20 May 2003-ൽ ആണ് പ്രകൃതിചരിത്ര അവതാരകനായ ഡേവിഡ് ആറ്റൻബറോ ഈ പദ്ധതി ഔദ്യോഗികമായി ഉദ്ഘാടനം ചെയ്തത്. ആദ്ദേഹം ഈ പദ്ധതിയുടെ പ്രധാന കാരണക്കാരനും ബി.ബി.സി. പ്രകൃതി ചരിത്ര ഘടകത്തിന്റെ മുൻ തലവനായിരുന്ന Christopher Parsons-ന്റെ ദീർഘകാല സഹപ്രവർത്തകനും സുഹൃത്തുമായിരുന്നു. Christopher Parsons-നു പദ്ധതിയുടെ ഫലം കാണാൻ കഴിഞ്ഞില്ല; അർബുദം ബാധിച്ചു അദ്ദേഹം തന്റെ 70-ആം വയസ്സിൽ 2002-ൽ മരണത്തിനു കീഴടങ്ങി.
വന്യജീവി ചലച്ചിത്രങ്ങളും ഫോട്ടോഗ്രാഫുകളും സുരക്ഷിതമായി ഒരു കേന്ദ്രീകൃത സ്ഥലത്ത് സൂക്ഷിക്കേണ്ടതിന്റെ ആവശ്യകത Christopher Parsons തിരിച്ചറിഞ്ഞു. അത്തരം രേഖകളെല്ലാം വളരെ അസൃദ്ധമായി യാതൊരു അടുക്കും ചിട്ടയുമില്ലാതെ പൊതുജനത്തിന് ഒട്ടും പ്രാപ്യമല്ലാത്തരീതിയിൽ മിക്കവാറും നശിച്ചുപോകാവുന്ന രീതിയിലാണ് സൂക്ഷിച്ചിരിക്കുന്നതെന്ന് അദ്ദേഹം ശ്രദ്ധിച്ചു. ഈ രേഖകൾ പരിസ്ഥിതി അവബോധം വളർത്തുവാൻ ശക്തമായ ഒരു ആയുധമായി ഉപയോഗിക്കാമെന്ന് അദ്ദേഹം വിശ്വസിച്ചു. ആ രേഖകളുടെ പരിപാലനവും പരിസ്ഥിതി സംരക്ഷണം പോലെത്തന്നെ പ്രധാനമാണെന്ന് അദ്ദേഹം മനസ്സിലാക്കി. കാരണം, വംശനാശത്തിന്റെയും വാസസ്ഥലനാശത്തിന്റെയും വേഗത നോക്കിയാൽ ഈ ചിത്ര-ശബ്ദ രേഖകൾ മാത്രമേ ചിലജീവികൾ ഈ ഭൂമിയിൽ ഉണ്ടായിരുന്നു എന്നതിന്റെ ഏക പൈതൃകം.
അദ്ദേഹത്തിൻറെ ഈ വീക്ഷണത്തിന് ബി.ബി.സി., Granada, international state broadcasting corporations, നാഷനൽ ജ്യോഗ്രാഫിക് മാസിക; തുടങ്ങിയ പ്രക്ഷേപണ സ്ഥാപങ്ങളുടെയും കോർണെൽ സർവ്വകലാശാല പോലുള്ള വിദ്യാഭ്യാസസ്ഥാപനങ്ങളുടെയും. പിന്തുണ ലഭിച്ചു.
1980 കളിൽ ആർകൈവ് നിർമ്മിക്കുന്നതിനുള്ള പ്രായോഗികതാ പഠനം നടത്തിയത് John Burton എന്ന പരിപാലകനാണ്. പക്ഷെ ആ സമയത്ത് അതിനുള്ള സാങ്കേതികവിദ്യക്കുള്ള ചെലവ് വളരെ കൂടുതലായിരുന്നു. ഒരു ദശാബ്ദത്തിനുശേഷം നിർമ്മാണച്ചെലവ് കുറഞ്ഞപ്പോളാണ് പദ്ധതിയുടെ നിർമ്മാണം തുടങ്ങാൻ കഴിഞ്ഞത്.
1997-ൽ Heritage Lottery Fund-ഉം 2000-ൽ New Opportunities Fund-ഉം ചേർന്ന് രണ്ടു ദശലക്ഷം പൗണ്ട് അനുവദിച്ചു. അങ്ങനെ ഇംഗ്ലണ്ടിന്റെ സഹസ്രാബ്ദ ആഘോഷത്തിന്റെ ഭാഗമായി ഹ്യൂലറ്റ് പക്കാർഡ്ന്റെ സമാഹരണ-വീണ്ടെടുക്കൽ സാങ്കേതികവിദ്യയുപയോഗിച്ഛ് ആർകൈവിന്റെ നിർമ്മാണം തുടങ്ങി. ഒരു മൂലരൂപം ഏപ്രിൽ 1999-ൽ സാധ്യമായി.
അംഗീകാരം
ആർകൈവ് Sunday Times 'വെബ്‌സൈറ്റ്  ഓഫ് ദി ഇയർ 2005' ആയ തെരഞ്ഞെടുക്കപ്പെട്ടു. 2010 Webby Awardഉം ആർകൈവിനു ലഭിച്ചു. 2010-ൽ Association of Educational Publishers ന്റെ 'Distinguished Achievement Award' ഉം ലഭിച്ചു.
പുറം കണ്ണികൾ
വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ
അച്ചാരം അമ്മിണി ഓശാരം ഓമന
ശാരംഗപാണി കഥ, തിർക്കഥ, സംഭാഷണം എഴുതി ബോബൻ കുഞ്ചാക്കോനിർമ്മിച്ച്അടൂർ ഭാസി സംവിധാനം ചെയ്ത് 1977ൽ പുറത്തിറങ്ങിയ മലയാളചലച്ചിത്രമാണ് അച്ചാരം അമ്മിണി ഓശാരം ഓമന. അക്കാലത്തെ മലയാളത്തിലെ പ്രമുഖ നടന്മരെല്ലാം അഭിനയിച്ച ഈ ചിത്രത്തിലെ ഗാനങ്ങൾ പി ഭാസ്കരന്റെ വരികൾക്ക് ജി. ദേവരാജൻ സംഗീതം പകർന്നവ ആണ്   മലയാളത്തിലെ പ്രമുഖ നടൻ ആദ്യമായി അഭിനയിച്ച ചലച്ചിത്രമാണ് ഇത്
കഥാവസ്തു
ശിവൻപിള്ള മുതലാളിയുടെ (ഉമ്മർ) ധൂർത്ത് കാരണം കുടുംബം ഇന്ന് ദാരിദ്ര്യത്തിലാണ് മകൾ അമ്മിണി (ഷീല) ട്രാഫിക് പോലീസ് ആയി ജോലിചെയ്യുന്നു. അച്ഛനത് കുറവാണെങ്കിലും അവൾ കൂസുന്നില്ല. അവളെക്കണ്ട് ഇഷ്ടപ്പെട്ട് മെഡിക്കൽ റപ്പ് സുധാകരൻ(ജയൻ) അച്ഛനെ കാണുന്നു. സമ്പന്നയായ പാറുവമ്മ(ജയൻ) സമ്പന്നയും എന്നാൽ അഹങ്കാരിയും ആണ് ആദ്യ ഭർത്താവിന്റെ സ്വത്താണവർക്കുള്ളത്. സ്വത്തിന്റെ യത്ഥാർത്ഥ ഉടമയായ ആദ്യഭർത്താവിന്റെ പുത്രൻ പാക്കരനെ (പ്രേം നസീർ) ഭൃത്യനെപോലെ കണക്കാക്കുന്നു. അവരുടെ ഇപ്പോഴത്തെ ഭർത്താവായ ഗോപാലപ്പിള്ളക്കും(ആലുമ്മൂടൻ) കുടുംബത്തിൽ സ്ഥാനമൊന്നുമില്ല. ഇവർക്ക് മൂന്ന് മക്കൾ സുധാകരൻ (ജയൻ), രവികുമാർ(ജനാർദ്ദനൻ), ഊർമ്മിള(ഉണ്ണിമേരി). അമ്മയുടെ ഈ അഹങ്കാരം സുധാകരന് ഇഷ്ടമല്ല. മറ്റ് രണ്ട് മക്കളും താന്തോന്നികളാണ്. സാധുവായ ദാക്ഷായണിയമ്മക്ക് (കവിയൂർ പൊന്നമ്മ) ഒരു മകൾ ഓമന (ഷീല) മാത്രമേയുള്ളു. അവളുടെ സുഹൃത്ത് ഭവാനി (ശ്രീലത നമ്പൂതിരി) യോടൊത്ത് അവളെ കണ്ട് കിട്ടുപ്പിള്ള (അടൂർ ഭാസി) യും പൗലോസും (എസ്.പി. പിള്ള)തടിലേലത്തിനായി ആ നാട്ടിലെത്തിയ ശിവൻപിള്ള മുതലാളിയോട് പ്രശ്നം പറയുന്നു. (ഓമനയും അമ്മിണിയും ഒരുപോലാണ്) മുതലാളിയുടെ ചെറുപ്പത്തിലെ ചെയ്തി അറിയാതിരിക്കാൻ വിഡ്ഢിയായ പാക്കരനെകൊണ്ട് അവളെ വിവാഹം ചെയ്യീക്കുന്നു. പാറുവമ്മ അവരെ ദ്രോഹിക്കുന്നു. രവികുമാറും അവളെ വശത്താക്കാൻ ശ്രമിക്കുന്നു. ഇതിനിടയിൽ അമ്മിണിയും അമ്മ പത്മാവതിയും ആ നാട്ടിലെത്തുന്നു. ദാക്ഷായണി അവളെകണ്ട് തെറ്റിദ്ധരിച്ചു. ശിവൻപിള്ള മുതളാളിയുടെ മകളാണെന്നറിഞ്ഞപ്പോൽ കഥ മുഴുവൻ പറയുന്നു. മകൾക്ക് ഭർത്താവിന്റെ വീട്ടിൽ നേരിടുന്ന പ്രശ്നങ്ങൾ കേട്ട് അമ്മീണീ ഓമനയെന്നപേരിൽ അവിടെ യെത്തി അവിടം ശുദ്ധീകരിക്കുന്നു. പാക്കരനെയും ഗോപാലപ്പിള്ളയേയും ശക്തരാക്കുന്നു. ശിവൻപിള്ളയെക്കൊണ്ട് മകളെ സ്വീകരിപ്പിക്കുന്നു.
ചിത്രം കാണുക
അച്ചാരം അമ്മിണി ഓശാരം ഓമന1977
വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- ദേവരാജൻ ഗാനങ്ങൾ വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
പി.​എം.​എ. ജബ്ബാർ
പുതിയവീട്ടിൽ മുഹമ്മദ് മുസലിയാർ അബ്ദുൽ ജബ്ബാർ (പി.എം.എ. ജബ്ബാർ), പഴയകാലത്ത് മാപ്പിളപ്പാട്ട് രംഗത്ത് ശ്രദ്ധേയനായിരുന്ന ഒരു കവിയാണ്. ഒരു അഡാർ ലവ്" എന്ന 2019 ൽ പുറത്തിറങ്ങിയ സിനിമയ്ക്ക് ശ്രദ്ധ നേടിക്കൊടുക്കുന്നതിൽ മുഖ്യപങ്ക് വഹിച്ച "മാണിക്യ മലരായ പൂവി" എന്ന ഗാനത്തോടെ അദ്ദേഹം വീണ്ടും വാർ‌ത്തകളിൽ ഇടം പിടിച്ചിരുന്നു. യു ട്യൂബിൽ റിലീസായി ഏകദേശം 48 മണിക്കൂറിനുള്ളിൽത്തന്നെ 27 ലക്ഷത്തിലധികം പേർ ഈ ഗാനം ആസ്വദിച്ചിരുന്നു.
ജീവിതരേഖ
പി.എം.എ. ജബ്ബാർ തൃശൂർ ജില്ലയിൽ കൊടുങ്ങല്ലൂരിലെ കരൂപ്പടന്നയിലെ പുതിയവീട്ടിൽ പരേതനായ മുഹമ്മദ് മുസലിയാർ-ആമിന ദമ്പതികളുടെ മകനാണ്. കൊടുങ്ങല്ലൂർ കുഞ്ഞുക്കുട്ടൻ തമ്പുരാൻ കോളജിൽ പ്രീഡിഗ്രി പഠനം പൂർത്തിയാക്കിയതിനുശേഷം ഒരു മദ്രസാ അദ്ധ്യാപകനായാണ് അദ്ദേഹം ജീവതമാരംഭിച്ചത്. ഖത്തറിൽ ഒരു ദശാബ്ദത്തിലേറെക്കാലം ജോലി ചെയ്തതിനു ശേഷമാണ് അദ്ദേഹം സൌദി അറേബ്യയിലെത്തി. ജബ്ബാർ കഴിഞ്ഞ 15 വർഷങ്ങളായി റിയാദിലെ മലാസ് മേഖലയിലുള്ള അർബഈൻ തെരുവിലെ ആഷിഖ്​ ​സ്​റ്റോർ എന്ന പലവ്യഞ്ജനശാലയിലെ ജീവനക്കാരനാണ്. ഐഷാബിയാണ് പത്നി. അമീൻ മുഹമ്മദ്, റഫീദ എന്നീ രണ്ട് മക്കളുണ്ട്.
1978-ൽ ആകാശവാണിയിൽ ആലപിക്കുന്നതിനായി രചിക്കപ്പെട്ട "മാണിക്യ മലരായ" എന്ന ഗാനം അക്കാലത്തുതന്നെ ഹിറ്റായി മാറുകയും ജനശ്രദ്ധ നേടുകയും ചെയ്തിരുന്നു. 1992-ൽ "ഏഴാം ബഹർ" എന്ന ഓഡിയോ ആൽബത്തിൻറെ ഭാഗമായ ഈ ഗാനം ആദ്യമായി ഈണം നൽകി ആകാശവാണിയിൽ ആലപിച്ചത് റഫീഖ് തലശ്ശേരിയായിരുന്നു. പിന്നീട് പ്രസിദ്ധ മാപ്പിളപ്പാട്ട് ഗായകൻ എരിഞ്ഞോളി മൂസ ആലപിച്ചതോടെയാണ് ഈ മാപ്പിളപ്പാട്ടിന് വിപുലമായ ജനപ്രീതി ലഭിച്ചത്. 1972-ൽ മാപ്പിളപ്പാട്ടു രചനയിലേയ്ക്കു തിരിഞ്ഞ അദ്ദേഹം ഏകദേശം 15 വർഷത്തോളം ആ രംഗത്തുണ്ടായിരുന്നു. ഏകദേശം 500 ലേറെ മാപ്പിളപ്പാട്ടുകൾ ജബ്ബാറിൻറേതായി പുറത്തിറങ്ങിയിട്ടുണ്ടെങ്കിലും അദ്ദേഹം കൂടുതൽ ശ്രദ്ധിക്കപ്പെടുന്നത് നാലു പതിറ്റാണ്ടുകൾക്കു ശേഷമുള്ള ഈ ഗാനത്തിൻറെ ആധുനിക അവതരണത്തോടെയാണ്. റിയാദിലെ മാപ്പിളപ്പാട്ട് രംഗത്തു ശ്രദ്ധേയനായ സത്താർ മാവൂർ എന്ന ഗായകൻ ചിട്ടപ്പെടുത്തിയ ജബ്ബാറിൻറെ 12 ഗാനങ്ങൾ "അറേബ്യൻ നശീദ്" എന്ന പേരിലുള്ള ഒരു ആൽബമായി പുറത്തിറങ്ങിയിരുന്നു.
അവലംബം
വർഗ്ഗം:മാപ്പിളപ്പാട്ട് രചയിതാക്കൾ വർഗ്ഗം:ചലച്ചിത്ര ഗാനരചയിതാക്കൾ
മുണ്ടയ്ക്കൽ
കേരളത്തിൽ കൊല്ലം ജില്ലയിലുള്ള ഒരു ജനവാസമേഖലയും വ്യവസായ കേന്ദ്രവുമാണ് മുണ്ടയ്ക്കൽ. കൊല്ലത്തെ ഡൗൺടൗണിനു സമീപമാണ് ഇത് സ്ഥിതിചെയ്യുന്നത്. ഇവിടുത്തെ കടൽത്തീരം കാണുവാൻ ധാരാളം വിനോദസഞ്ചാരികളെത്തുന്നു. എല്ലാവർഷവും കർക്കിടക വാവ് നാളിൽ പിതൃക്കൾക്ക് ബലിയർപ്പിക്കുന്നതിനായി ആയിരക്കണക്കിനാളുകൾ മുണ്ടയ്ക്കൽ കടൽത്തീരത്ത് (പിള്ള മുക്ക്) എത്താറുണ്ട്.
പ്രാധാന്യം
കൊല്ലം നഗരത്തിലെ പല വിനോദസഞ്ചാരകേന്ദ്രങ്ങളും സ്ഥാപനങ്ങളും മുണ്ടയ്ക്കലിനു സമീപം സ്ഥിതിചെയ്യുന്നു. മുണ്ടയ്ക്കൽ കടൽത്തീരം, കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യ (സി.ഇ.പി.സി.), കേരള സ്റ്റേറ്റ് കാഷ്യു ഡെവലപ്മെന്റ് കോർപ്പറേഷൻ ലിമിറ്റഡ് (കെ.എസ്.സി.ഡി.സി.), സിഡ്കോ ഇൻഡസ്ട്രിയൽ എസ്റ്റേറ്റ്, റോ മെറ്റീരിയൽ ഡിപ്പോ എന്നിവയാണ് മുണ്ടയ്ക്കലിലെ പ്രധാന ആകർഷണങ്ങൾ.
കേരള സ്റ്റേറ്റ് കാഷ്യു ഡെവലപ്മെന്റ് കോർപ്പറേഷൻ ലിമിറ്റഡ്
പ്രധാന ലേഖനം: കേരള സംസ്ഥാന കശുവണ്ടി വികസന കോർപ്പറേഷൻ ലിമിറ്റഡ്
കശുവണ്ടി വ്യവസായ രംഗത്തു പ്രവർത്തിക്കുന്ന പ്രധാന സ്ഥാനമാണ് കേരള സ്റ്റേറ്റ് കാഷ്യു ഡെവലപ്മെന്റ് കോർപ്പറേഷൻ ലിമിറ്റഡ്. കശുവണ്ടി തൊഴിലാളികൾക്ക് തൊഴിൽ, ശമ്പളം, ആനുകൂല്യങ്ങൾ എന്നിവ ഉറപ്പുവരുത്തുക എന്ന ലക്ഷ്യത്തോടെയാണ് ഇത് പ്രവർത്തിക്കുന്നത്. ഇതിന്റെ ആസ്ഥാനമന്ദിരം മുണ്ടയ്ക്കലിലെ കാഷ്യു ഹൗസാണ്. 1969 ജൂലൈയിൽ സ്ഥാപിതമായ ഈ കോർപ്പറേഷൻ കേരള സർക്കാർ ഉടമസ്ഥതയിൽ 1971 മുതൽ പ്രവർത്തിച്ചുതുടങ്ങി. ഈ സ്ഥാപനത്തിന് ഏകദേശം 250 കോടി ടേൺ ഓവറുണ്ട്.
കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യ
വിദേശരാജ്യങ്ങളിലേക്കു കശുവണ്ടി കയറ്റുമതി ചെയ്യുന്നതിനും മറ്റുമായി 1955-ൽ കേന്ദ്രസർക്കാർ ആരംഭിച്ച കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യയുടെ ആസ്ഥാനവും മുണ്ടയ്ക്കലാണ് സ്ഥിതിചെയ്യുന്നത്. കശുവണ്ടിയുടെ ഗുണനിലവാരം ഉറപ്പുവരുത്തുക, കയറ്റുമതിയും ഇറക്കുമതിയും നിയന്ത്രിക്കുക എന്നിവയാണ് ഈ സ്ഥാപനത്തിന്റെ ചുമതലകൾ.
മുണ്ടയ്ക്കൽ കടൽത്തീരം
കൊല്ലം നഗരത്തിലെ ഒരു പ്രധാന കടൽത്തീരമാണ് മുണ്ടയ്ക്കലിൽ സ്ഥിതിചെയ്യുന്നത്. ചിന്നക്കടയിൽ നിന്ന് 3 കിലോമീറ്റർ അകലെയുള്ള ഈ കടൽത്തീരത്തു വച്ച് എല്ലാവർഷവും കർക്കിടകവാവു ബലിയർപ്പണം നടക്കാറുണ്ട്. കേരളത്തിൽ വിനോദസഞ്ചാരമേഖലയുടെ പുരോഗതി നിർണ്ണയിക്കുന്ന 25 പ്രധാന ബീച്ചുകളിലൊന്നാണ് മുണ്ടയ്ക്കൽ കടൽത്തീരം.
മുണ്ടയ്ക്കൽ ഇൻഡസ്ട്രിയൽ എസ്റ്റേറ്റ്
ചെറുകിട വ്യവസായങ്ങൾ പ്രോത്സാഹിപ്പിക്കുന്നതിനുള്ള കേരള സർക്കാർ ഏജൻസിയായ സിഡ്കോയുടെ ഒരു ഇൻഡസ്ട്രിയൽ എസ്റ്റേറ്റ് മുണ്ടയ്ക്കലിൽ പ്രവർത്തിക്കുന്നുണ്ട്.
അർബൻ പ്രൈമറി ഹെൽത്ത് സെന്റർ
2014-ൽ ആരംഭിച്ച നാഷണൽ അർബൻ ഹെൽത്ത് മിഷന്റെ ഭാഗമായുള്ള ഒരു ആരോഗ്യകേന്ദ്രം മുണ്ടയ്ക്കലിലെ തുമ്പറ ക്ഷേത്രത്തിനു സമീപം പ്രവർത്തിക്കുന്നുണ്ട്.
പുറംകണ്ണികൾ
വർഗ്ഗം:കൊല്ലം ജില്ലയിലെ പട്ടണങ്ങൾ വർഗ്ഗം:കൊല്ലം കോർപ്പറേഷൻ-വാർഡുകൾ
ആധുനികയുദ്ധമുറ
ഒന്നാം ലോകമഹാസത്തിനിടെ രണ്ടാം ലോകമഹായുദ്ധത്തിനുശേഷവും ശേഷവും ഉപയോഗത്തിലുണ്ടായിരുന്ന ധാരണകളും രീതികളും സൈനിക സാങ്കേതികവിദ്യകളും ഉപയോഗിച്ച് യുദ്ധം നടത്തുകയാണ് ആധുനിക യുദ്ധം. ഈ ആശയങ്ങളും രീതികളും 19-ഉം 20-ാം നൂറ്റാണ്ടിലെ മുൻകാല മുൻഗാമികളുടെ സങ്കീർണ രൂപങ്ങളായവയാണ്, വളരെ വിപുലമായ വിവര സാങ്കേതിക വിദ്യയുടെ വ്യാപകമായ ഉപയോഗം കാരണം, യുദ്ധതന്ത്രത്തിന്റെ ലക്ഷ്യത്തെ നിലനിർത്താൻ പോരാടുന്നവർ ആധുനികവൽക്കരിക്കണം. രണ്ടാം ലോകമഹായുദ്ധത്തിനു ശേഷം ഫ്രഞ്ച് വിപ്ലവ യുദ്ധം നടന്ന രണ്ടാം ലോകമഹായുദ്ധം മുതൽ അന്താരാഷ്ട്ര വിപ്ളവങ്ങൾ വരെ യുദ്ധമുന്നണി കരുതിയിരുന്നുവെങ്കിലും യുദ്ധത്തെ പ്രതിരോധിക്കാൻ സംഘടിതമായ സംഘടിത ശേഷി തകർക്കാൻ തയാറുള്ള എല്ലാ വിഭവങ്ങളെയും യുദ്ധത്തിൽ വിഭജിക്കുകയില്ല. . യുദ്ധനയത്തിന്റെ ഒരു രൂപമെന്ന നിലയിൽ ഒരു നൂറ്റാണ്ടിലേറെയായി ഉപയോഗത്തിലുണ്ടായിരുന്ന മൊത്തം യുദ്ധത്തിന്റെ പ്രാധാന്യം, അടവുപരമായ, പ്രവർത്തനപരവും, തന്ത്രപ്രധാനമായ യുദ്ധത്തെക്കുറിച്ചും കൂടുതൽ ബോധവൽക്കരണത്തോടെയാണ് മാറ്റിയിട്ടുള്ളത്. യുദ്ധത്തിൽ ഏർപ്പെടാനുള്ള ശത്രുവിന്റെ കഴിവുകൾ നശിപ്പിക്കുന്നതിനുള്ള ലക്ഷ്യത്തോടെ, ആധുനികകാലത്ത് യുദ്ധം സിവിലിയൻമാരെയും സിവിലിയൻ ഇൻഫ്രാസ്ട്രക്ചറേയും ഉൾപ്പെടുത്തുന്നു. പൊതുജനങ്ങളുടെ ലക്ഷ്യം രണ്ട് വ്യത്യസ്ത സിദ്ധാന്തങ്ങളിൽ നിന്നും വികസിപ്പിച്ചെടുത്തു. ആദ്യത്തെ സിദ്ധാന്തം വേണ്ടത്ര സാധാരണക്കാർ കൊല്ലപ്പെട്ടു, ഫാക്ടറികൾ പ്രവർത്തിക്കാനായില്ല. രണ്ടാമത്തെ സിദ്ധാന്തം സിവിലിയന്മാർ കൊല്ലപ്പെട്ടാൽ, ശത്രു അത് വളരെ നിരാശാജനകമാണ്. കൂടുതൽ യുദ്ധത്തിനുളള ശേഷിക്ക് അത് സാധ്യമാവില്ല എന്നാണ്. പക്ഷേ, യുണിസെഫ് റിപ്പോർട്ട് പ്രകാരം, 1900-നും 2000-നും ഇടയ്ക്ക് സിവിലിയൻ മരണങ്ങൾ 20 ശതമാനമായി കുറഞ്ഞുവെന്നാണ് 1990 കളിൽ ആരംഭിച്ച യുദ്ധങ്ങളിൽ 5 ശതമാനം മരണവും. അണു ആയുധങ്ങളുടെ കണ്ടുപിടിത്തത്തോടെ, പൂർണ്ണമായ തോതിലുള്ള യുദ്ധത്തിന്റെ ആശയം ആഗോള ഉന്മൂലനം എന്ന ആശയം വഹിക്കുന്നുണ്ട്. രണ്ടാമത് മുതൽ തന്നെ ഇത്തരം വെല്ലുവിളികൾ "കുറഞ്ഞ തീവ്രത" വിരുദ്ധതയാണ്, ഇപ്പോൾ പരമ്പരാഗത ആയുധങ്ങൾ ഇപ്പോൾ ഉപയോഗിക്കുന്നത് "പരമ്പരാഗത ആയുധങ്ങൾ" എന്നാണ്. സാധാരണയായി അസമമായ യുദ്ധതന്ത്രങ്ങൾ ഉപയോഗിക്കുകയും ഇൻറലിജൻസിൻറെ ഉപയോഗങ്ങൾ ഉപയോഗിക്കുകയും ചെയ്യുന്നു. അടുത്തിടെ, യുഎസ് ഡിപ്പാർട്ട്മെന്റ് ഓഫ് ഡിഫെൻസ് ഡിപ്പാർട്ട്മെന്റ് ബൈറ്റീസ്സ്പേസ് എന്ന ആശയം എല്ലാ പ്രധാന ഘടകങ്ങളുടെയും ഇന്റഗ്രേറ്റഡ് ഇൻഫർമേഷൻ മാനേജ്മെന്റായി അവതരിപ്പിച്ചു. അത് പ്രവർത്തന, സൈനിക, വ്യോമ, ഭൂമി, സമുദ്രം, സ്ഥലം എന്നിവയുൾപ്പെടെയുള്ള സൈനിക പ്രവർത്തനങ്ങൾക്കായി സൈനിക സേനയുടെ പ്രതിരോധ പ്രവർത്തനങ്ങൾ ബാധിച്ചു. പോരാട്ടശക്തി വിജയകരമായി പ്രയോഗിച്ച്, ശക്തി സംരക്ഷിക്കുക, അല്ലെങ്കിൽ ദൗത്യം പൂർത്തിയാക്കുക, മനസ്സിലാക്കേണ്ടത് പരിസ്ഥിതി, ഘടകങ്ങൾ, വ്യവസ്ഥകൾ എന്നിവ ഉൾപ്പെടുന്നു. ശത്രുക്കളും സൗഹൃദവുമായ ശക്തികളും ഇതിൽ ഉൾപ്പെടുന്നു. പ്രവർത്തന മേഖലകളിലും താൽപര്യമുള്ള പ്രദേശങ്ങളിലും ഉള്ള സൗകര്യങ്ങൾ, കാലാവസ്ഥ, ഭൂപ്രദേശം.
വർഗ്ഗം:പുതുമുഖലേഖനം
വടക്കേഅമേരിക്കയിലെ സസ്യജാലങ്ങൾ
പല വാല്യങ്ങളായി വടക്കേ അമേരിക്ക യിലെ തദ്ദേശസസ്യങ്ങളെപ്പറ്റിയുള്ള ഒരു ബൃഹദ്‌ ശേഖരമാണ് ഫ്ലോറ ഓഫ് നോർത്ത് അമേരിക്ക (The Flora of North America North of Mexico ) (സാധാരണയായി FNA എന്ന് അറിയപ്പെടുന്നു) അഥവാ വടക്കേ അമേരിക്കയിലെ സസ്യജാലങ്ങൾ. ഇതിന്റെ മിക്കഭാഗവും ഇന്ന് ഓൺലൈനിൽ ലഭ്യമാണ്. പൂർത്തിയാവുമ്പോൾ 30 വാല്യങ്ങൾ ഉണ്ടാവുമെന്നു കരുതുന്ന ഈ ഗ്രന്ഥം മെക്സിക്കോയ്ക്ക് വടക്കുള്ള സകലസസ്യങ്ങളെയും പറ്റി പ്രതിപാദിക്കാൻ ലക്ഷ്യമിടുന്നു.
വെബ് വഴി സഹകരിക്കുന്ന 800 എഴുത്തുകാരാണ് ഇത് സൃഷ്ടിക്കുന്നത്.
ചൈനയിലെ സസ്യജാലങ്ങൾ
ചൈനയിലെ സസ്യസമ്പത്ത് വളരെ വൈവിധ്യമാർന്നതാണ്. തദ്ദേശീയമായ 30,000 -ത്തിലേറെ വരുന്ന സസ്യങ്ങൾ ലോകത്താകെയുള്ളതിന്റെ ഏതാണ്ട് എട്ടിലൊന്നോളം വരും. ഇതിൽ ആയിരക്കണക്കിനെണ്ണം വേറെങ്ങും കാണാത്തവയുമാണ്. പലതരം മൃഗങ്ങൾക്ക് ആവാസമരുളുന്ന വൈവിധ്യമാർന്ന പലതരം വനങ്ങൾ ചൈനയിൽ ഉണ്ട്. ഏതാണ്ട് 1,46,000 വിവിധ തരം സസ്യങ്ങൾ ചൈനയിൽ ഉണ്ട്.
ഇനേദിയ
ശാസ്ത്രജ്ഞരും മെഡിക്കൽ പ്രൊഫഷണലുകളും ബ്രെത്തേറിയനിസം ഒരു വ്യാജശാസ്ത്രമായി കണക്കാക്കുന്നു. ഈ രീതി പിന്തുടർന്ന പലരും മരിച്ചിട്ടും ഭക്ഷണവും ജലവും മനുഷ്യജീവൻ നിലനിർത്താൻ അനിവാര്യമാണെന്ന് പൊതു അറിവുണ്ടെങ്കിലും ഇന്നും ബ്രെത്തേറിയൻ വിശ്വാസം നിലനിൽക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:പരിത്യാഗം വർഗ്ഗം:ആഹാരക്രമം വർഗ്ഗം:കപടശാസ്ത്രം
പൻട്രുക
മാവുപയോഗിച്ചു നിർമ്മിക്കുന്ന ഒരു ചിലിയൻ തനത് ആഹാരപദാർത്ഥമാണ് പൻട്രുക. എണ്ണയും വെള്ളവും ഉപയോഗിച്ച് മാവ് കുഴച്ച് ഉരുകളാക്കി വിവിധ രൂപത്തിൽ മുറിച്ചെടുത്ത് പച്ചക്കറി സൂപ്പിലോ ബീഫ് സ്റ്റോക്കിലോ ചേർത്ത് പാകപ്പെടുത്തിയെടുക്കുന്നു.
ജെംപ്ലാസം
സസ്യപ്രജനനത്തിനും മൃഗങ്ങളുടെ പ്രജനനത്തിനും സംരക്ഷണത്തിനും ഗവേഷണങ്ങൾക്കും മറ്റാവശ്യങ്ങൾക്കുമായി സസ്യങ്ങളുടെയും ജന്തുക്കളുടെയും വിത്തുകൾ, കലകൾ പോലുള്ള ജീവനുള്ള ഭാഗങ്ങൾ സംരക്ഷിച്ചിരിക്കുന്നതാണ് ജെംപ്ലാസം. വിത്തുബാങ്കുകളിൽ സൂക്ഷിച്ചിരിക്കുന്ന വിത്തുകൾ, നേഴ്‌സറികളിൽ വളരുന്ന തൈകൾ, മൃഗങ്ങളുടെ ജീൻ ബാങ്കുകൾ എന്നിവിടങ്ങളിൽ എല്ലാം ജെംപ്ലാസം സൂക്ഷിക്കാം. വന്യസ്പീഷിസുകൾ മുതൽ, മനുഷ്യർ കാലങ്ങൾ കൊണ്ട് വളർത്തിയെടുത്ത വിത്തുകൾ എന്നിവയെല്ലാം ജെമ്പ്ലാസമായി സൂക്ഷിക്കുന്നു. ജൈവവൈവിധ്യസംരക്ഷണത്തിനും ഭക്ഷ്യസുരക്ഷയ്ക്കും ജെംപ്ലാസത്തിന്റെ ശേഖരങ്ങൾ അത്യാവശ്യമാണ്.
പുറം കണ്ണികൾ
വർഗ്ഗം:പരിപാലന ജീവശാസ്ത്രം വർഗ്ഗം:ഭക്ഷ്യ സുരക്ഷ
ഡൈമേറിയ കല്യാടൻസ്
ചെങ്കൽപ്പാറപ്പുറത്ത് വളരുന്ന ഒരിനം പുല്ല് ആണ് ഡൈമേറിയ കല്യാടൻസ് (Dimeria kalliadense). പത്തു സെന്റിമീറ്ററോളം ഉയരത്തിൽ വളരുന്നു. കണ്ണൂർ ജില്ലയിലെ കല്യാട്, ബ്ലാത്തൂർ, പെരിങ്ങോം, കാനായി, കാസർഗോഡ് ജില്ലയിലെ കരിന്തളം, മടിക്കൈ, സിതാംഗോളി എന്നിവിടങ്ങളിൽ ഈ സസ്യം വളരുന്നുണ്ട്.
ഗവണ്മെന്റ് കോളേജ്, കാസർഗോഡ്, ഗവൺമെന്റ് ബ്രണ്ണൻ കോളേജ്, തലശ്ശേരി, സെന്റ് തോമസ് കോളേജ്, പാലാ എന്നീ സ്ഥാപനങ്ങളിലെ സസ്യ ശാസ്ത്ര വിഭാഗം ഗവേഷകരാണ് ഈ സസ്യ ഇനത്തെ കണ്ടെത്തിയത്.
അവലംബം
വർഗ്ഗം:പുല്ലുകൾ
മൂടൻ കാക്കപ്പൂ
തെക്ക് ഏഷ്യ മുതൽ തെക്കുകിഴക്കേഷ്യവരെയും ആസ്ത്രേലിയയിലും മൈക്രോനേഷ്യയിലും നനവാർന്നനിലങ്ങളിലും ചതുപ്പുകളിലും ജലാശയങ്ങളുടെ ഓരത്തും എല്ലാം കാണുന്ന ഒരു കുറ്റിച്ചെടിയാണ് മൂടൻ കാക്കപ്പൂ..
പുറത്തേക്കുള്ള കണ്ണികൾ
വർഗ്ഗം:പുഷ്പിക്കുന്ന സസ്യങ്ങൾ
പെരുമണ്ണശ്ശേരി സുബ്രഹ്മണ്യസ്വാമി മഹാക്ഷേത്രം
ലഘുചിത്രം|പെരുമണ്ണശ്ശേരി ക്ഷേത്രം
മലപ്പുറം ജില്ലയുടെ വടക്കേ അറ്റത്ത് ചേലേമ്പ്ര ഗ്രാമപഞ്ചായത്തിൽ പുല്ലിപ്പറമ്പ് പെരുമണ്ണശ്ശേരി ദേശത്ത് സ്ഥിതിചെയ്യുന്ന ക്ഷേത്രമാണ് പെരുമണ്ണശ്ശേരി സുബ്രഹ്മണ്യസ്വാമി മഹാക്ഷേത്രം.
ഐതിഹ്യം
ഭൂപ്രകൃതികൊണ്ടും കാനനനീർച്ചോലകളാലും അനുഗൃഹീതമായ, ക്ഷേത്രം സ്ഥിതിചെയ്യുന്ന പ്രദേശം സഹസ്രാബ്ദങ്ങൾക്കു മുമ്പ് ഋഷീശ്വരന്മാർ തപോവനമായി തിരഞ്ഞെടുത്തു. താപസന്മാരുടെയും തപോഭൂമിയുടെയും സംരക്ഷണത്തിനു വേണ്ടി  ഒരു ദിവ്യതേജസ്സ് ഭൂമിയിൽ പതിക്കുന്നത് മഹർഷിമാർ കാണുകയും, അവർ ആ സ്ഥലത്തെത്തിയപ്പോൾ ഒരു മയിൽ നൃത്തമാടുന്നതും കാണുകയുണ്ടായി. സുബ്രഹ്മണ്യഭഗവാനെ മാമുനിമാർ പ്രസ്തുത ജ്യോതി പതിച്ച സ്ഥലത്ത് പ്രതിഷ്ഠിക്കുകയും ചെയ്തു.
ഹെയ്ൻറിക് സിമ്മർ
പൗരസ്ത്യപൈതൃകഗവേഷകനും കലാചരിത്രകാരനുമായിരുന്നു ഹെൻറീക് സിമ്മർ. മാക്സ്മുള്ളർക്ക് ശേഷം ഭാരതീയതത്വചിന്തയിൽ പാശ്ചാത്യനാടുകളിൽ ഏറെ അറിയപ്പെട്ട പണ്ഡിതനുമാണ് സിമ്മർ (ജ.6- ഡിസം:1890 – 20 മാർച്ച് 1943) ഹെയ്ഡൽബർഗ് സർവ്വകലാശാലയിൽ സിമ്മറിന്റെ ബഹുമാനാർത്ഥം ഭാരതീയ തത്ത്വചിന്തയെ ആധാരമാക്കി പ്രത്യേക അധ്യയനവിഭാഗവും പ്രവർത്തിക്കുന്നുണ്ട്.
സംഭാവനകൾ
പാശ്ചാത്യകലയെയും ഭാരതീയകലയെയും വേർതിരിക്കുന്ന സവിശേഷതകൾ ഭാരതത്തിനുപുറത്ത് ശ്രദ്ധേയമാക്കുന്നതിൽ സിമ്മർ വഹിച്ച പങ്ക് വളരെ വലുതാണ്. ഭാരതീയ പുരാവൃത്തങ്ങളെ സംബന്ധിച്ച സിമ്മറിന്റെ പഠനങ്ങളും ശ്രദ്ധേയമാണ്.
പുറംകണ്ണികൾ
വർഗ്ഗം:1890-കളിൽ ജനിച്ചവർ വർഗ്ഗം:ഡിസംബർ 6-ന് ജനിച്ചവർ വർഗ്ഗം:1943-ൽ മരിച്ചവർ വർഗ്ഗം:മാർച്ച് 20-ന് മരിച്ചവർ വർഗ്ഗം:ജർമൻ സാഹിത്യകാരന്മാർ വർഗ്ഗം:ജർമ്മൻ ആർട്ട് ചരിത്രകാരന്മാർ
അനോസോഗ്നോസിയ
തലച്ചോറിലെ നാഡീകോശങ്ങളുടെ തകരാറുമായി ബന്ധപ്പെട്ട ഒരു വൈകല്യമാണ് അനോസോഗ്നോസിയ(Anosognosia). ഇതു ബാധിച്ച രോഗി തന്റെ അവശതകളേയും പരിമിതികളേയും ശക്തിയായി നിഷേധിക്കുന്നു.പോളിഷ് ഫ്രഞ്ച് നാഡീശാസ്ത്രജ്ഞനായ ജോസഫ് ബാബിൻസ്കിയാണ് 1914ൽ ഈ രോഗത്തെ ആദ്യമായി നിരീക്ഷിച്ചത്. പാരൈറ്റൽ ലോബുകൾക്കും ടെമ്പറൽ ഭാഗങ്ങൾക്കും നേരിടുന്ന തകരാറുകൾ ഈ വൈകല്യത്തിനു വഴിതെളിച്ചേക്കാം.
കൂടുതൽ വായനയ്ക്ക്
വർഗ്ഗം:ഡിമെൻ‌ഷ്യ വർഗ്ഗം:മസ്തിഷ്കാഘാതം
മിസ്സ് യൂണിവേഴ്സ് 2018
മിസ്സ് യൂണിവേഴ്സിൽ മത്സരിക്കുന്ന ആദ്യ ട്രാൻസ്‍ജൻഡർ വനിതയായി ഏഞ്ജല പോൺസി ചരിത്രം കുറിച്ചു. സ്പെയ്നിനിനെ പ്രധിനിധീകരിച്ചക്കൊണ്ടാണ് ഏഞ്ജല മത്സരിച്ചത്.
മത്സരാർത്ഥികൾ
2018 ലെ മിസ്സ് യൂണിവേഴ്സിൽ 94 പ്രതിനിധികൾ മത്സരിച്ചു:
തിരിച്ചുവരവുകൾ
2013-ൽ അവസാനമായി മത്സരിച്ചവർ
2015-ൽ അവസാനമായി മത്സരിച്ചവർ
ചാത്തൻതറ
ചാത്തൻതറ കേരളാ സംസ്ഥാനത്തിലെ റാന്നി താലൂക്കിൽ വെച്ചൂച്ചിറ പഞ്ചായത്തിൽ ഉൾപ്പെട്ട ഒരു ചെറിയ ഗ്രാമമാണ്. ഈ സ്ഥലത്തേയ്ക്ക് എരുമേലിയിൽനിന്ന് ഏകദേശം 10 കിലോമീറ്ററും (6.2 മൈൽ), റാന്നിയിൽനിന്ന് 18 കിലോമീറ്ററും (11 മൈൽ), വെച്ചൂച്ചിറയിൽ നിന്നും 7 കിലോമീറ്ററും (4.3 മൈൽ) ദൂരമാണുള്ളത്. ഇവിടെ നിന്ന് ഏകദേശം അഞ്ച് കിലോമീറ്റർ അകലെയാണ് പ്രസിദ്ധമായ പെരുന്തേനരുവി വെള്ളച്ചാട്ടം സ്ഥിതിചെയ്യുന്നത്.
ഉളിയക്കോവിൽ
പ്രാധാന്യം
ജനസംഖ്യ കൂടിയ പ്രദേശമായതിനാൽ ഉളിയക്കോവിൽ വെസ്റ്റ് എന്നും ഉളിയക്കോവിൽ ഈസ്റ്റ് എന്നും ഈ പ്രദേശത്തെ വിഭജിച്ചിരുന്നു. 2005-ൽ ഇവയെ ലയിപ്പിച്ചു.
പ്രധാന സ്ഥലങ്ങൾ
ഉളിയക്കോവിൽ പ്രദേശം അനുദിനം നഗരവൽക്കരിക്കപ്പെട്ടുകൊണ്ടിരിക്കുന്നു. ഇവിടെ ധാരാളം സ്ഥാപനങ്ങൾ ഉയർന്നുവരുന്നുണ്ട്. അവയിൽ ചിലതാണ്,
അവലംബം
വർഗ്ഗം:കൊല്ലം ജില്ലയിലെ പട്ടണങ്ങൾ വർഗ്ഗം:കൊല്ലം കോർപ്പറേഷൻ-വാർഡുകൾ
മേഗൻ മെർക്കൽ
റേച്ചൽ മേഗൻ മെർക്കൽ (ജനനം ഓഗസ്റ്റ് 4, 1981) ഒരു അമേരിക്കൻ നടിയും, മനുഷ്യത്വ പ്രചാരകയും മുൻ ലൈഫ്സ്റ്റൈൽ-ബ്ലോഗറും മോഡലുമാണ്. 2017 നവംബറിൽ ഹാരി രാജകുമാരനുമായുള്ള വിവാഹനിശ്ചയത്തെത്തുടർന്ന്, മേഗൻ ബ്രിട്ടീഷ് രാജകുടുംബത്തിലെ അംഗമായിത്തീരുന്നതിനുള്ള തയ്യാറെടുപ്പായി അഭിനയജീവിതത്തിൽനിന്നുള്ള തന്റെ വിരമിക്കൽ പ്രഖ്യാപിച്ചു. കാലിഫോർണിയയിലെ ലോസ് ആഞ്ചലസിലാണ് മേഗൻ ജനിച്ചതും വളർന്നതും. 2003-ൽ തീയേറ്റർ, ഇന്റർനാഷണൽ സ്റ്റഡീസ് എന്നിവയിൽ നോർത്ത്‍വെസ്റ്റേൺ സർവകലാശാലയിൽ നിന്ന് ബിരുദം നേടി.
അവലംബം
വർഗ്ഗം:1981-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ നടിമാർ വർഗ്ഗം:വിൻസെർ രാജകുടുംബം വർഗ്ഗം:അമേരിക്കൻ ടെലിവിഷൻ അഭിനേതാക്കൾ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
ജോസഫ് ബാബിൻസ്കി
പോളിഷ് വംശജനായ ഫ്രഞ്ച് നാഡീശാസ്ത്രജ്ഞനാണ് ജോസഫ് ബാബിൻസ്കി., Józef Julian Franciszek Feliks Babiński (17 നവം: 1857 – 29 ഒക്ടോ: 1932).അനോസോഗ്നോസിയയുമായി ബന്ധപ്പെട്ട പഠനങ്ങൾ ആണ് അദ്ദേഹത്തിന്റെ പ്രധാന സംഭാവന.പ്ലാന്റർ റിഫ്ലക്സിലെ ബാബിൻസ്കി സൈൻ മറ്റൊരു ശ്രദ്ധേയമായ നിരീക്ഷണമാണ്.
പുറം കണ്ണികൾ
വർഗ്ഗം:1857-ൽ ജനിച്ചവർ വർഗ്ഗം:നവംബർ 17-ന് ജനിച്ചവർ വർഗ്ഗം:1932-ൽ മരിച്ചവർ വർഗ്ഗം:ഒക്ടോബർ 29-ന് മരിച്ചവർ
ബാബ്രി മസ്ജിദ് തകർക്കൽ
ഹിന്ദു പാരമ്പര്യത്തിൽ അയോധ്യ നഗരം രാമന്റെ ജന്മസ്ഥലമാണ്. പതിനാറാം നൂറ്റാണ്ടിൽ മുഗൾ ജനറലായ മിർ ബാക്കി ഒരു പള്ളി നിർമ്മിച്ചിരുന്നു. ബാബറി മസ്ജിദ് എന്നറിയപ്പെട്ടിരുന്ന ഇത് നിന്നിരുന്ന സ്ഥലം ചില ഹിന്ദുക്കൾ രാം ജന്മഭൂമി അഥവാ രാമന്റെ ജന്മസ്ഥലം എന്ന് തിരിച്ചറിഞ്ഞു. 1980 കളിൽ വിശ്വഹിന്ദു പരിഷത്ത് (വിഎച്ച്പി) ഈ സ്ഥലത്ത് രാമന് ക്ഷേത്രം പണിയുന്നതിനായി ഒരു പ്രചാരണം ആരംഭിച്ചു, ഭാരതീയ ജനതാ പാർട്ടി (ബിജെപി) അതിന്റെ രാഷ്ട്രീയ ശബ്ദമായി. ഈ പ്രസ്ഥാനത്തിന്റെ ഭാഗമായി എൽ കെ അദ്വാനിയുടെ നേതൃത്വത്തിലുള്ള രാമരഥയാത്ര യടക്കം നിരവധി റാലികളും മാർച്ചുകളും നടത്തി.
1992 ഡിസംബർ 6 ന്‌ വി‌എച്ച്‌പിയും ബിജെപിയും 150,000 കർ സേവക് പ്രവർത്തകരെ പങ്കെടുപ്പിച്ചുകൊണ്ട് ഒരു റാലി സംഘടിപ്പിച്ചു. റാലി അക്രമാസക്തമായി, ജനക്കൂട്ടം സുരക്ഷാ സേനയെ കീഴടക്കി പള്ളി തകർത്തു. സംഭവത്തെക്കുറിച്ച് തുടർന്നുള്ള അന്വേഷണത്തിൽ ബിജെപിയുടെയും വിഎച്ച്പിയുടെയും നിരവധി നേതാക്കൾ ഉൾപ്പെടെ 68 പേർ ഉത്തരവാദികളാണെന്ന് കണ്ടെത്തി. പൊളിച്ചുമാറ്റിയതിന്റെ ഫലമായി ഇന്ത്യയിലെ ഹിന്ദു - മുസ്ലീം സമുദായങ്ങൾ തമ്മിൽ മാസങ്ങളായി നടന്ന കലാപത്തിൽ, രണ്ടായിരം പേരെങ്കിലും മരിച്ചു. ഇതിന്റെ അനന്തര ഫലമായി പാകിസ്താനിലും ബംഗ്ലാദേശിലും ഹിന്ദുക്കൾക്കെതിരായ പ്രതികാര അതിക്രമങ്ങൾ നടന്നു.
പശ്ചാത്തലം
കുറഞ്ഞത് നാല് നൂറ്റാണ്ടെങ്കിലും ഈ സ്ഥലം മതപരമായ ആവശ്യങ്ങൾക്കായി ഹിന്ദുക്കളും മുസ്ലീങ്ങളും ഉപയോഗിച്ചിരുന്നു. പള്ളി ക്ഷേത്ര സ്ഥലത്താണെന്നുള്ള അവകാശവാദം ആദ്യം ഉന്നയിച്ചത്, 1822 ൽ ഒരു ഫൈസാബാദ് കോടതി ഉദ്യോഗസ്ഥനാണു. പത്തൊൻപതാം നൂറ്റാണ്ടിന്റെ അവസാനത്തിൽ ഈ സ്ഥലത്തിന് അവകാശവാദം ഉന്നയിക്കുന്നതിനു നിർമോഹി അഖാര വിഭാഗം ഈ പ്രസ്താവന ഉദ്ധരിചു. 1855 ൽ ആണ് ആദ്യമായി ഈ സ്ഥലത്തിന്പേരിൽ മതപരമായ അക്രമ സംഭവങ്ങൾ നടന്നതായി രേഖപ്പെടുത്തിയത്. 1859-ൽ ബ്രിട്ടീഷ് കൊളോണിയൽ ഭരണകൂടം തർക്കങ്ങൾ ഒഴിവാക്കാൻ പള്ളിയുടെ പുറം മുറ്റം വേർതിരിക്കാൻ ഒരു റെയിലിംഗ് സ്ഥാപിച്ചു. ഇത് 1949 -ൽ ഹിന്ദു മഹാസഭയിലെ പ്രവർത്തകർ രാമന്റെ വിഗ്രഹങ്ങൾ പള്ളിക്കുള്ളിൽ രഹസ്യമായി സ്ഥാപിക്കുന്നതുവരെ ഈ സ്ഥിതി നിലനിന്നിരുന്നു. ഇത് കോലാഹലത്തിന് ഇടയാക്കി, ഇരു പാർട്ടികളും സിവിൽ സ്യൂട്ടുകൾ ഫയൽ ചെയ്തു. വിഗ്രഹങ്ങളുടെ സ്ഥാനീകരണം മസ്ജിദിന്റെ ഉപയോക്താക്കൾ അപമാനിക്കുന്നതായി കണ്ടു. സൈറ്റ് തർക്കത്തിലാണെന്ന് പ്രഖ്യാപിക്കുകയും മസ്ജിദിലേക്കുള്ള കവാടങ്ങൾ പൂട്ടിയിടുകയും ചെയ്തു. <mapframe latitude="26.7953" longitude="82.1949" zoom="13" width="220" height="250" align="left"> { "type": "FeatureCollection", "features": [ {  "type": "Feature", "properties": {}, "geometry": { "type": "Point", "coordinates": [ 82.19440090673744,    26.79567601448159    ]   }  } ] } 1980 കളിൽ വിശ്വഹിന്ദു പരിഷത്ത് (വിഎച്ച്പി) ഈ സ്ഥലത്ത് രാമന് സമർപ്പിച്ച ക്ഷേത്രം പണിയുന്നതിനായി ഒരു പ്രചാരണം ആരംഭിച്ചു, ഭാരതീയ ജനതാ പാർട്ടി (ബിജെപി) അതിന്റെ രാഷ്ട്രീയ ശബ്ദമായി. 1986 ലെ ഒരു ജില്ലാ ജഡ്ജിയുടെ ഗേയ്റ്റുകൾ വീണ്ടും തുറക്കാനും ഹിന്ദുക്കൾക്ക് ആരാധന നടത്താൻ അനുമതി നൽകിയുമുള്ള തീരുമാനമാണ് ഇത്തരം പ്രക്ഷോഭത്തെ ശക്തിപ്പെടുത്തിയത്. ഈ വിധി ഷാ ബാനോ വിവാദത്തിൽ മുസ്ലീം യാഥാസ്ഥിതികരുടെ താൽപര്യം സംരക്ഷിക്കുക വഴി തനിക്ക് നഷ്ടപ്പെട്ട ഹിന്ദുക്കളുടെ പിന്തുണ വീണ്ടെടുക്കാൻ ഉള്ള ഒരു മാർഗ്ഗമായി കണ്ട അന്നത്തെ പ്രധാനമന്ത്രിയായിരുന്ന ഇന്ത്യൻ നാഷണൽ കോൺഗ്രസ് നേതാവ് രാജീവ് ഗാന്ധി ഈ തീരുമാനം അനുകൂലിച്ചു. എന്നിരുന്നാലും, 1989 ലെ പൊതുതെരഞ്ഞെടുപ്പിൽ കോൺഗ്രസ് പരാജയപ്പെട്ടു, പാർലമെന്റിൽ ബിജെപിയുടെ ശക്തി 2 അംഗങ്ങളിൽ നിന്ന് 88 ആയി ഉയർന്നു, ഇത് വി. പി. സിംഗ് ന്റെ പുതിയ സർക്കാരിന് പിന്തുണ നിർണായകമാക്കി.
1990 സെപ്റ്റംബറിൽ ബിജെപി നേതാവ് എൽ കെ അദ്വാനി ഒരു രഥയാത്ര ഉത്തരേന്ത്യയുടെ പല ഭാഗങ്ങളിൽ നിന്നുമായി അയോദ്ധ്യയിലേക്ക് ആരംഭിച്ചു. നിർദ്ദിഷ്ട ക്ഷേത്രത്തിന് പിന്തുണ സൃഷ്ടിക്കാൻ, മുസ്ലീം വിരുദ്ധ വികാരം സമാഹരിച്ച് ഹിന്ദു വോട്ടുകൾ ഏകീകരിക്കാനും ഈ യാത്ര ശ്രമിച്ചു. അയോദ്ധ്യയിൽ എത്തുന്നതിനുമുമ്പ് അദ്വാനിയെ ബീഹാർ സർക്കാർ അറസ്റ്റ് ചെയ്തു. ഇതൊക്കെയാണെങ്കിലും, കാർ സേവകരുടെയും സംഘപരിവാർ പ്രവർത്തകരുടെയും ഒരു വലിയ സംഘം അയോദ്ധ്യയിലെത്തി പള്ളി ആക്രമിക്കാൻ ശ്രമിച്ചു. ഇത് അർദ്ധസൈനിക വിഭാഗങ്ങളുമായുള്ള പോരാട്ടത്തിൽ കലാശിച്ചു, ഇത് നിരവധി കാർ സേവകരുടെ മരണത്തോടെ അവസാനിച്ചു. വിപി സിംഗ് മന്ത്രാലയത്തിനുള്ള പിന്തുണ ബിജെപി പിൻവലിച്ചു. പിന്നീട് നടന്ന തിരഞ്ഞെടുപ്പുകളിൽ ഉത്തർപ്രദേശ് നിയമസഭയിൽ ഭൂരിപക്ഷം വർദ്ധിപ്പിച്ച ബിജെപി കേന്ദ്ര പാർലമെന്റിലും തങ്ങളുടെ സീറ്റുകളുടെ എണ്ണം ഗണ്യമായി വർദ്ധിപ്പിച്ചു.
പൊളിക്കൽ
1992 ഡിസംബർ 6 ന്‌ ആർ‌എസ്‌എസും അനുബന്ധ സംഘടനകളും തർക്ക ഘടനയുടെ സ്ഥലത്ത് 150,000 വിഎച്ച്പി, ബിജെപി കാർ സേവകരെ ഉൾപ്പെടുത്തി ഒരു റാലി സംഘടിപ്പിച്ചു. ഇതിൽ ബിജെപി നേതാക്കളായ അദ്വാനി, മുരളി മനോഹർ ജോഷി, ഉമാ ഭാരതി എന്നിവരുടെ പ്രസംഗങ്ങളും ഉണ്ടായിരുന്നു. റാലിയുടെ ആദ്യ കുറച്ച് മണിക്കൂറുകളിൽ തന്നെ, ജനക്കൂട്ടം ക്രമേണ കൂടുതൽ അസ്വസ്ഥരായി, മുദ്രാവാക്യങ്ങൾ ഉയർത്താൻ തുടങ്ങി. ആക്രമണം മുന്നിൽ തയ്യാറെടുപ്പിനായി കെട്ടിടത്തിന് ചുറ്റും ഒരു പോലീസ് സംരക്ഷണം സ്ഥാപിച്ചിരുന്നു. എന്നിരുന്നാലും, ഉച്ചയോടെ, ഒരു യുവാവ് ഒരു കുങ്കുമ പതാകയുമായി ഈ സുരക്ഷ വലയം മറികടന്ന് ഘടനയിൽ കയറി. ജനക്കൂട്ടം ഇത് ഒരു സിഗ്നലായി കണ്ടു, അവർ പിന്നീട് ഘടനയെ തകർത്തു. എണ്ണത്തിൽ കുറവുണ്ടായിരുന്ന പോലീസ് പ്രത്യാക്രമണത്തിന് തയ്യാറാകാതെ ഓടിപ്പോയി. ആൾക്കൂട്ടം മഴു, ചുറ്റിക, കൊളുത്ത് എന്നിവ ഉപയോഗിച്ച് സജ്ജമാക്കി, ഏതാനും മണിക്കൂറുകൾക്കുള്ളിൽ ചെളിയിൽ നിന്നും ചോക്കിൽ നിന്നും നിർമ്മിച്ച മുഴുവൻ ഘടനയും നിരപ്പാക്കി.
2009 ലെ ജസ്റ്റിസ് മൻ‌മോഹൻ സിംഗ് ലിബർ‌ഹാൻ റിപ്പോർട്ടിൽ 68 പേർ മസ്ജിദ് പൊളിക്കുന്നതിന് ഉത്തരവാദികളാണെന്ന് കണ്ടെത്തി. ഇവരിൽ കൂടുതലും ബിജെപി നേതാക്കൾ ആയിരുന്നു. വാജ്‌പേയി, അദ്വാനി, ജോഷി, വിജയ് രാജെ സിന്ധ്യ എന്നിവരും ഇതിൽ ഉൾപ്പെടുന്നു. അന്ന് ഉത്തർപ്രദേശ് മുഖ്യമന്ത്രിയായിരുന്ന കല്യാൺ സിങ്ങും റിപ്പോർട്ടിൽ കടുത്ത വിമർശനങ്ങൾ നേരിട്ടു. പള്ളി പൊളിക്കുന്ന സമയത്ത് മൗനം പാലിക്കുമെന്ന് ഉറപ്പുള്ളു ബ്യൂറോക്രാറ്റുകളെയും പോലീസ് ഉദ്യോഗസ്ഥരെയുമാണ് കല്യാൺ സിങ് അയോദ്ധ്യയിലേക്ക് നിയോഗിച്ചതായി ലിബർഹാൻ കണ്ടെത്തി. അന്നേ ദിവസം അദ്വാനിയുടെ സുരക്ഷയുടെ ചുമതല വഹിച്ചിരുന്ന പോലീസ് ഉദ്യോഗസ്ഥൻ അഞ്ജു ഗുപ്ത, അദ്വാനിയും ജോഷിയും നടത്തിയ പ്രസംഗങ്ങൾ ജനക്കൂട്ടത്തെ പ്രകോപിപ്പിക്കുന്നതിന് കാരണമായി എന്ന് സാക്ഷ്യപ്പെടുത്തി. പള്ളി പൊളിക്കുന്ന സമയം ബിജെപി നേതാക്കൾ "കാർ സേവകരോട് ഇറങ്ങിവരാൻ ദുർബലമായ അഭ്യർത്ഥനകൾ നടത്തി. ഇവ ആത്മാർത്ഥമായിരുന്നില്ലെന്നും മാധ്യമങ്ങൾക്കു വേണ്ടി മാത്രമായിരുന്നുവെന്നും ഈ റിപ്പോർട്ട് പറയുന്നു. ശ്രീകോവിലിലേക്ക് പ്രവേശിക്കരുതെന്നും ഘടന പൊളിക്കരുതെന്നും കാർ സേവകരോട് നേതാക്കളാരും അഭ്യർത്ഥിച്ചില്ല. "നേതാക്കളുടെ ഇത്തരം പ്രവൃത്തികൾ തന്നെ അവരുടെ മറഞ്ഞിരിക്കുന്ന ഉദ്ദേശ്യങ്ങളെക്കുറിച്ചും തർക്ക ഘടനയെ തകർക്കുന്നതിനുള്ള എല്ലാ കാര്യങ്ങളെക്കുറിച്ചും സംസാരിക്കുന്നു." "അന്നവിടെ സ്ഥലത്തുണ്ടായിരുന്ന നേതാക്കൾക്കു തന്നെ എളുപ്പത്തിൽ തടയാമായിരുന്നു" എന്ന് റിപ്പോർട്ട് പറയുന്നു.
ഗൂഢാലോചന ആരോപണങ്ങൾ
2005 മാർച്ചിലെ ഒരു പുസ്തകത്തിൽ മുൻ ഇന്റലിജൻസ് ബ്യൂറോ മേധാവി മാലോയ് കൃഷ്ണ ധാർ, രാഷ്ട്രീയ സ്വയംസേവക സംഘത്തിന്റെ ("ആർ‌എസ്‌എസ്") ബിജെപിയുടെയും വിഎച്ച്പിയുടെയും ഉന്നത നേതാക്കൾ 10 മാസം മുമ്പാണ് ബാബറി പള്ളി പൊളിക്കാൻ പദ്ധതിയിട്ടിരുന്നതെന്ന് അവകാശപ്പെടുകയും അന്നത്തെ പ്രധാനമന്ത്രി പി വി നരസിംഹറാവു ഈ പ്രശ്‌നം കൈകാര്യം ചെയ്ത രീതിയെ വിമർശിക്കുകയും ചെയ്തു. ബി.ജെ.പിയിൽ നിന്നുള്ള വ്യക്തികളും സംഘപരിവറിലെ മറ്റ് ഘടകങ്ങളും തമ്മിലുള്ള കൂടിക്കാഴ്ചയ്ക്ക് സുരക്ഷ ഒരുക്കാൻ തനിക്ക് നിർദ്ദേശം നൽകിയിട്ടുണ്ടായിരുന്നുവെന്നും അവർ (ആർ.എസ്.എസ്, ബി.ജെ.പി, വി.എച്ച്.പി) ഈ കൂടിക്കാഴ്ചയിൽ ഹിന്ദുത്വത്തിന്റെ ബ്ലൂപ്രിന്റ് തയ്യാറാക്കിയിട്ടുണ്ടെന്നും വരും മാസങ്ങളിൽ ആക്രമണം നടത്തുകയും ചെയ്തുവെന്ന് സംശയമില്ലെന്നും ധാർ അവകാശപ്പെട്ടു. യോഗത്തിൽ പങ്കെടുത്ത ആർ‌എസ്‌എസ്, ബിജെപി, വിഎച്ച്പി, ബജ്രംഗ്ദൾ നേതാക്കൾ നന്നായി ആസൂത്രണം ചെയ്തു പ്രവർത്തിക്കാൻ തീരുമാനിച്ചു. കൂടിക്കാഴ്ചയുടെ ടേപ്പുകൾ വ്യക്തിപരമായി തന്റെ ബോസിന് കൈമാറിയെന്ന് അവകാശപ്പെടുന്ന അദ്ദേഹം, തന്റെ ബോസ് പ്രധാനമന്ത്രിയുമായും (റാവു) ആഭ്യന്തരമന്ത്രിയുമായും (ശങ്കരാവോ ചവാൻ) ഉള്ളടക്കം പങ്കിട്ടിട്ടുണ്ടെന്നതിൽ തനിക്ക് സംശയമില്ലെന്ന് അദ്ദേഹം വാദിക്കുന്നു. രാഷ്ട്രീയ നേട്ടങ്ങൾ നേടുന്നതിനായി ഹിന്ദുത്വ തരംഗത്തെ ഉന്നതിയിലെത്തിക്കൻ അയോദ്ധ്യയെ ഉപയോഗപ്പെടുത്തി എന്നദ്ദേഹം ആരോപിച്ചു.
സാമുദായിക അക്രമം
ബാബ്രി പള്ളി തകർക്കൽ രാജ്യമെമ്പാടും മുസ്ലീം പ്രകോപനം സൃഷ്ടിച്ചു, ഹിന്ദുക്കളും മുസ്ലീങ്ങളും പരസ്പരം ആക്രമിക്കുകയും വീടുകളും കടകളും സ്ഥലങ്ങളും കത്തിക്കുകയും കൊള്ളയടിക്കുകയും ചെയ്തു.ഇത് നിരവധി മാസങ്ങൾ നീണ്ടു നിന്ന വർഗീയ കലാപത്തിന് കാരണമായി. നിരവധി ബിജെപി നേതാക്കളെ കസ്റ്റഡിയിലെടുത്തു, വിഎച്ച്പിയെ സർക്കാർ ഹ്രസ്വമായി വിലക്കി. ഇതൊക്കെയാണെങ്കിലും, തുടർന്നുണ്ടായ കലാപങ്ങൾ മുംബൈ, സൂററ്റ്, അഹമ്മദാബാദ്, കാൺപൂർ, ദില്ലി, ഭോപ്പാൽ തുടങ്ങി നിരവധി നഗരങ്ങളിലേക്ക് വ്യാപിച്ചു. ഇത് 2000 ത്തിലധികം പേരുടെ മരണത്തിന് കാരണമായി, ഇവരിൽ ഭൂരിഭാഗവും മുസ്ലീം ആയിരുന്നു. ശിവസേന വലിയ പങ്കുവഹിച്ച ഡിസംബർ 1992, ജനുവരി 1993-ൽ സംഭവിച്ച മുംബൈ കലാപത്തിൽ മാത്രം 900 ആളുകൾ മരണപ്പെടുകയും, ചുറ്റുമുള്ള ₹ 9,000 കോടി കണക്കാക്കപ്പെടുന്ന പ്രോപ്പർട്ടി നശിപ്പിക്കപ്പെടുകയും ചെയ്തു. പള്ളി പൊളിച്ചുനീക്കലും തുടർന്നുള്ള കലാപങ്ങളും 1993 ലെ മുംബൈ ബോംബാക്രമണത്തിനും പിന്നീടുള്ള ദശകത്തിൽ നടന്ന തുടർച്ചയായ നിരവധി കലാപങ്ങൾക്കും പിന്നിലെ പ്രധാന ഘടകങ്ങളാണ്. ഇന്ത്യൻ മുജാഹിദീൻ ഉൾപ്പെടെ ജിഹാദി ഗ്രൂപ്പുകൾ അവരുടെ ഭീകരാക്രമണങ്ങൾ നടത്താൻ കാരണം ബാബറി മസ്ജിദ് തകർത്തതാണെന്ന് പരാമർശിച്ചിട്ടുണ്ട്.
അന്വേഷണം
1992 ഡിസംബർ 16 ന് വിരമിച്ച ഹൈക്കോടതി ജഡ്ജി എം.എസ്. ലിബർഹാൻറെ നേതൃത്വത്തിൽ പള്ളിയുടെ നാശത്തെക്കുറിച്ച് അന്വേഷിക്കാൻ കേന്ദ്ര ആഭ്യന്തര മന്ത്രാലയം ലിബർഹാൻ കമ്മീഷൻ രൂപീകരിച്ചു. പതിനാറ് വർഷത്തിനിടെ 399 സിറ്റിങ്ങുകൾക്ക് ശേഷം കമ്മീഷൻ 1,029 പേജുള്ള റിപ്പോർട്ട് 2009 ജൂൺ 30 ന് ഇന്ത്യൻ പ്രധാനമന്ത്രി മൻ‌മോഹൻ സിങ്ങിന് സമർപ്പിച്ചു. റിപ്പോർട്ട് അനുസരിച്ച്, 1992 ഡിസംബർ 6 ന് അയോദ്ധ്യയിൽ നടന്ന സംഭവങ്ങൾ “സ്വയമേവ ഉണ്ടായതൊ ആസൂത്രിതമല്ലാത്തതൊ അല്ല”. ബിജെപി സർക്കാർ അധികാരത്തിലിരിക്കെ, ബിജെപി മുതിർന്ന നേതാക്കളായ എൽ കെ അദ്വാനി, രാജ്‌നാഥ് സിംഗ് എന്നിവർക്കെതിരെ സിബിഐ ഗൂഢാലോചനക്കുറ്റം ചുമത്തുന്നില്ലെന്ന് ആരോപിച്ച് 2015 മാർച്ചിൽ സുപ്രീം കോടതി ഒരു ഹരജി സ്വീകരിച്ചു. തുടർന്ന് അപ്പീൽ സമർപ്പിക്കുന്നതിലെ കാലതാമസം വിശദീകരിക്കാൻ കോടതി സിബിഐയോട് ആവശ്യപ്പെട്ടു. 2017 ഏപ്രിലിൽ പ്രത്യേക സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ കോടതി അദ്വാനി, മുർലി മനോഹർ ജോഷി, ഉമാ ഭാരതി, വിനയ് കത്യാർ തുടങ്ങി നിരവധി പേർക്കെതിരെ ക്രിമിനൽ ഗൂഢാലോചനക്കുറ്റം ചുമത്തി.
അന്താരാഷ്ട്ര പ്രതികരണങ്ങൾ
ലഘുചിത്രം| അയോദ്ധ്യ നഗരം
പാകിസ്താൻ
ബാബറി മസ്ജിദ് പൊളിച്ചതിൽ പ്രതിഷേധിച്ച് ഡിസംബർ 7 ന് പാകിസ്താനിൽ സർക്കാർ ഓഫീസുകളും സ്കൂളുകളും അടച്ചു. ഔപചാരിക പരാതി നൽകാൻ പാകിസ്താൻ വിദേശകാര്യ മന്ത്രാലയം ഇന്ത്യൻ അംബാസഡറെ വിളിച്ചുവരുത്തി, മുസ്‌ലിംകളുടെ അവകാശങ്ങൾ സംരക്ഷിക്കാൻ ഇന്ത്യയെ സമ്മർദ്ദത്തിലാക്കാൻ ഐക്യരാഷ്ട്രസഭയോടും ഇസ്ലാമിക് കോൺഫറൻസിന്റെ ഓർഗനൈസേഷനോടും അഭ്യർത്ഥിക്കുമെന്ന് വാഗ്ദാനം നൽകി. രാജ്യത്തുടനീളം പണിമുടക്കുകൾ നടന്നു, മുസ്ലീം ജനക്കൂട്ടം ഒരു ദിവസം 30 ക്ഷേത്രങ്ങളോളം തീയും ബുൾഡോസറും ഉപയോഗിച്ച് ആക്രമിക്കുകയും നശിപ്പിക്കുകയും ചെയ്തു. ലാഹോറിലെ ഇന്ത്യയുടെ ദേശീയ വിമാനക്കമ്പനിയായ എയർ ഇന്ത്യയുടെ ഓഫീസ് ആക്രമിച്ചു. പ്രതികാര ആക്രമണത്തിൽ ജനക്കൂട്ടം ഇന്ത്യയുടേയും ഹിന്ദുമതത്തിന്റേയും നാശത്തിന് ആഹ്വാനം ചെയ്തു. ഇസ്ലാമാബാദിലെ ക്വയ്ദ്-ഇ-ആസം സർവകലാശാലയിലെ വിദ്യാർത്ഥികൾ അന്നത്തെ പ്രധാനമന്ത്രി പി.വി.നരസിംഹറാവുവിന്റെ ഒരു പ്രതിമ കത്തിച്ചു, ഹിന്ദുക്കൾക്കെതിരെ ജിഹാദ് വിളിക്കാൻ ആവശ്യപ്പെട്ടു. തുടർന്നുള്ള വർഷങ്ങളിൽ, ഇന്ത്യ സന്ദർശിക്കുന്ന ആയിരക്കണക്കിന് പാകിസ്താൻ ഹിന്ദുക്കൾ ദീർഘകാല വിസകൾ തേടി, ചില സന്ദർഭങ്ങളിൽ പള്ളി പൊളിച്ചുമാറ്റലിനുശേഷം വർദ്ധിച്ച ഉപദ്രവവും വിവേചനവും ചൂണ്ടിക്കാട്ടി ഇന്ത്യയുടെ പൗരത്വവും തേടി.